polyglot-tagger/wikipedia-language-snippets-filtered huggingface dataset:
ಬೋಯಿಂಗ್‌‌ ವೈಶಿಷ್ಟ್ಯದ ಒಳಾಂಗಣ ಎಂದೂ ಕರೆಯಲ್ಪಡುವ 777 ವಿಮಾನದ ಒಳಾಂಗಣವು, ವಕ್ರಾಕಾರದ ಪಟ್ಟಿಗಳು, ದೊಡ್ಡದಾದ ನೆತ್ತಿಯ ಮೇಲಿನ ಬುಟ್ಟಿಗಳು, ಮತ್ತು ಪರೋಕ್ಷ ದೀಪವ್ಯವಸ್ಥೆಯನ್ನು ಒಳಗೊಂಡಿರುತ್ತದೆ. ಮೊದಲ ವರ್ಗದಲ್ಲಿ ಜೊತೆಜೊತೆಯಾಗಿರುವ ಆರು ಆಸನಗಳಿಂದ ಮೊದಲ್ಗೊಂಡು ಕನಿಷ್ಠ ತರಗತಿಯಾದ್ಯಂತ ಇರುವ 10 ಆಸನಗಳವರೆಗೆ ಆಸನ ವ್ಯವಸ್ಥೆಯ ಆಯ್ಕೆಗಳ ವ್ಯಾಪ್ತಿಯಿರುತ್ತದೆ. 787 ವಿಮಾನಗಳು ಬರುವವರೆಗೂ, ಯಾವುದೇ ಪ್ರಸಕ್ತ ಪ್ರಯಾಣದ ವಾಣಿಜ್ಯ ವಿಮಾನದ ಪೈಕಿ, ನಷ್ಟಿರುವ ಅಳತೆಯಲ್ಲಿದ್ದ ಕಿಟಕಿಗಳು ಅತಿದೊಡ್ಡ ಅಳತೆಯವಾಗಿದ್ದವು. "ಹೊಂದಿಕೊಳ್ಳುವಿಕೆಯ ವಲಯಗಳನ್ನೂ" ಸಹ ಕ್ಯಾಬಿನ್‌ ಒಳಗೊಳ್ಳುತ್ತದೆ; ಒಳಾಂಗಣ ಅವಕಾಶದ ಉದ್ದಗಲಕ್ಕೂ ನೀರಿನ, ವಿದ್ಯುತ್ತಿನ, ವಾಯುಚಾಲಿತ ಮತ್ತು ಇತರ ಸಂಯೋಗಗಳ ಉದ್ದೇಶಪೂರ್ವಕ ನಿಯೋಜನೆಗೆ ಈ ವಲಯಗಳು ಅವಕಾಶ ಕಲ್ಪಿಸುತ್ತವೆ. ಕ್ಯಾಬಿನ್‌ ವ್ಯವಸ್ಥೆಗಳನ್ನು ಹೊಂದಿಸುವ ಸಂದರ್ಭದಲ್ಲಿ ಆಸನಗಳು, ಅಡುಗೆಮನೆಗಳು, ಮತ್ತು ಶೌಚಾಲಯಗಳಿಗೆ ಶೀಘ್ರವಾಗಿ ಚಾಲನೆಯನ್ನು ನೀಡಲು ಇದರಿಂದ ಸಾಧ್ಯವಾಗುತ್ತದೆ. ವಿಮಾನಯಾನ ಸಂಸ್ಥೆಯನ್ನು ಹೊರತುಪಡಿಸಿದ ಬಳಕೆಗಾಗಿ, ಹಲವಾರು ವಿಮಾನಗಳಲ್ಲಿ ಒಳಾಂಗಣಗಳನ್ನು ಅಳವಡಿಸಲಾಗಿರುತ್ತದೆ.
ತನ್ನ ಹೊಸ ಪ್ರಯಾಣ ವಿಮಾನದ ಉತ್ಪಾದನೆಗೆ ಅವಕಾಶ ಕಲ್ಪಿಸುವ ದೃಷ್ಟಿಯಿಂದ ಬೋಯಿಂಗ್‌ ಕಂಪನಿಯು ಎವರೆಟ್‌‌ ಕಾರ್ಖಾನೆಯ ಗಾತ್ರವನ್ನು ಸುಮಾರು 1.5 ಶತಕೋಟಿ $ಗಳ ವೆಚ್ಚದಲ್ಲಿ ಇಮ್ಮಡಿಗೊಳಿಸಿತು ಹಾಗೂ ಎರಡು ಹೊಸ ಜೋಡಣಾ ವ್ಯವಸ್ಥೆಗಳಿಗಾಗಿ ಅವಕಾಶವನ್ನು ಒದಗಿಸಿತು. ವಿಮಾನದ ಚೌಕಟ್ಟಿನ ಉಪಜೋಡಣೆಗಳನ್ನು 180 ಡಿಗ್ರಿಗಳಿಗೆ ತಿರುಗಿಸಬಲ್ಲ ಒಂದು ತಿರುಗಣಿ ಯಂತ್ರವೂ ಸೇರಿದಂತೆ ಹೊಸ ಉತ್ಪಾದನಾ ವಿಧಾನಶಾಸ್ತ್ರಗಳು ಅಭಿವೃದ್ಧಿಪಡಿಸಲ್ಪಟ್ಟವು; ಇದರಿಂದಾಗಿ ವಿಮಾನ ಶರೀರದ ಮೇಲಿನ ವಿಭಾಗಗಳನ್ನು ತಲುಪಲು ಕೆಲಸಗಾರರಿಗೆ ಸಾಧ್ಯವಾಯಿತು. ಮೊದಲ ವಿಮಾನದ ಪ್ರಮುಖ ಜೋಡಣೆಯು 1993ರ ಜನವರಿ 4ರಂದು ಪ್ರಾರಂಭವಾಯಿತು. ಉತ್ಪಾದನೆಯು ಪ್ರಾರಂಭವಾಗುವ ಹೊತ್ತಿಗೆ 118 ಖಚಿತವಾದ ಬೇಡಿಕೆಗಳನ್ನು ಕಾರ್ಯಸೂಚಿಯು ಒಟ್ಟುಗೂಡಿಸಿತ್ತು; ಇದರಲ್ಲಿ 10 ವಿಮಾನಯಾನ ಸಂಸ್ಥೆಗಳಿಂದ ಬಂದ ಹೆಚ್ಚುವರಿ 95 ಬೇಡಿಕೆಗಳ ಆಯ್ಕೆಗಳೂ ಸೇರಿದ್ದವು. ಸದರಿ ಕಾರ್ಯಸೂಚಿಯಲ್ಲಿ ಬೋಯಿಂಗ್‌‌ ಮಾಡಿದ ಒಟ್ಟು ಹೂಡಿಕೆಯು 4 ಶತಕೋಟಿ $ನಷ್ಟು ಮೊತ್ತಕ್ಕಿಂತಲೂ ಹೆಚ್ಚಿದ್ದು, ಪೂರೈಕೆದಾರರಿಂದ ಹೆಚ್ಚುವರಿಯಾಗಿ 2 ಶತಕೋಟಿ $ನಷ್ಟು ಮೊತ್ತವು ಬಂದಿತು.
777 ವಿಮಾನದ ರೆಕ್ಕೆಗಳು ಒಂದು ಅಧಿಕ್ರಾಂತಿಕ ವಾಯುಫಲಕ ವಿನ್ಯಾಸವನ್ನು ಒಳಗೊಂಡಿದ್ದು, ಅದು 31.6 ಡಿಗ್ರಿಗಳಷ್ಟು ಹಿಂದಕ್ಕೆ ತಿರುಗಿಸಲ್ಪಟ್ಟಿದೆ ಮತ್ತು ಸಾಧಾರಣ ವೇಗದಲ್ಲಿ ಚಲಿಸುವುದಕ್ಕಾಗಿ 0.83ರಷ್ಟು ಮಾಕ್‌ ಅನುಪಾತದಲ್ಲಿ ಉತ್ತಮವಾಗಿಸಲ್ಪಟ್ಟಿದೆ. ಹಿಂದಿನ ಪ್ರಯಾಣದ ವಿಮಾನಗಳಿಗೆ ಹೋಲಿಸಿದಾಗ, ಹೆಚ್ಚಿಸಿದ ದಪ್ಪ ಮತ್ತು ಒಂದು ಸುದೀರ್ಘವಾದ ಅಡ್ಡಗಲದೊಂದಿಗೆ ರೆಕ್ಕೆಗಳನ್ನು ವಿನ್ಯಾಸಗೊಳಿಸಲಾಗಿದ್ದು, ಅದು ಮಹತ್ತರವಾದ ಸರಕಿನ ಭಾಗ ಮತ್ತು ವ್ಯಾಪ್ತಿ, ಸುಧಾರಿತ ಉಡ್ಡಯನ ಕಾರ್ಯಕ್ಷಮತೆ, ಮತ್ತು ಒಂದು ಹೆಚ್ಚಿನ ಮಟ್ಟದಲ್ಲಿ ಸಾಧಾರಣ ವೇಗದಲ್ಲಿ ಚಲಿಸುವ ಎತ್ತರ ಈ ಲಕ್ಷಣಗಳಿಗೆ ಕಾರಣವಾಗಿದೆ. ಸಣ್ಣದಾಗಿರುವ ವಿಮಾನಕ್ಕೆ ಅವಕಾಶ ಕಲ್ಪಿಸಲೆಂದು ಮಾಡಲಾದ ಗೇಟುಗಳನ್ನು ಬಳಸುವ ವಿಮಾನಯಾನ ಸಂಸ್ಥೆಗಳ ಗಮನ ಸೆಳೆಯಲೆಂದು, ವಿಮಾನವು ಬಿಡುಗಡೆಯಾದ ಸಂದರ್ಭದಲ್ಲಿ ಮಡಿಚುವ ರೆಕ್ಕೆಯ ಹೊರತುದಿಗಳನ್ನು ನೀಡಲಾಗಿತ್ತು; ಆದರೆ ಈ ಆಯ್ಕೆಯನ್ನು ಯಾವುದೇ ವಿಮಾನಯಾನ ಸಂಸ್ಥೆಯೂ ಖರೀದಿಸಲಿಲ್ಲ.
ಮಾರುಕಟ್ಟೆಯ ಮಾದರಿಯಾದ 777-200 ವಿಮಾನವು 2006ರಲ್ಲಿ ಸೇವಾವಲಯದಲ್ಲಿ ಪ್ರವೇಶಿಸಿದಾಗ, ಪ್ರಪಂಚದ ಅತಿ ಉದ್ದದ-ವ್ಯಾಪ್ತಿಯ ಪ್ರಯಾಣದ ವಾಣಿಜ್ಯ ವಿಮಾನ ಎಂದು ಕರೆಸಿಕೊಂಡಿತು. ಈ ವಿಮಾನವನ್ನು ಬೋಯಿಂಗ್‌ ಕಂಪನಿಯು ವರ್ಲ್ಡ್‌‌ಲೈನರ್‌‌ ಎಂಬುದಾಗಿ ಹೆಸರಿಸಿತು; ಪ್ರಪಂಚದಲ್ಲಿನ ಸರಿಸುಮಾರು ಯಾವುದೇ ಎರಡು ವಿಮಾನ ನಿಲ್ದಾಣಗಳನ್ನು ಸಂಪರ್ಕಿಸಬಲ್ಲ ಇದರ ಸಾಮರ್ಥ್ಯವನ್ನು ಎತ್ತಿತೋರಿಸಲೆಂದು ಹೀಗೆ ಹೆಸರಿಸಲಾಗಿತ್ತಾದರೂ, ಇದು ಇನ್ನೂ ಕಟ್ಟುಪಾಡುಗಳಿಗೆ ಒಳಗಾಗಿದೆ. ಪ್ರಯಾಣದ ವಾಣಿಜ್ಯ ವಿಮಾನವೊಂದರಿಂದ ಆದ ಅತಿ ಉದ್ದದ ನಿಲುಗಡೆರಹಿತ ಹಾರಾಟಕ್ಕೆ ಸಂಬಂಧಿಸಿದಂತೆ ಇದು ವಿಶ್ವದಾಖಲೆಯನ್ನು ಹೊಂದಿದೆ ಮತ್ತು ನಷ್ಟಿರುವ ಒಂದು ಗರಿಷ್ಠ ವ್ಯಾಪ್ತಿಯನ್ನು ಹೊಂದಿದೆ. ಲಾಸ್‌ ಏಂಜಲೀಸ್‌‌‌‌‌ನಿಂದ ಸಿಂಗಪೂರ್‌‌‌‌‌ಗೆ ತೆರಳುವ, ಅಥವಾ ಡಲ್ಲಾಸ್‌‌‌‌‌ನಿಂದ ಟೋಕಿಯೋಗೆ ತೆರಳುವ ಮಾರ್ಗಗಳಂಥ ಅತಿ-ದೀರ್ಘ-ಪ್ರಯಾಣದೂರದ ಮಾರ್ಗಗಳಿಗೆ -200 ವಿಮಾನವನ್ನು ಬಳಸಲು ಉದ್ದೇಶಿಸಲಾಗಿತ್ತು.
ವಿಭಿನ್ನ ರೂಪಾಂತರಗಳ ಕುರಿತು ಉಲ್ಲೇಖಿಸುವಾಗ, ಬೋಯಿಂಗ್‌‌ ಕಂಪನಿ ಮತ್ತು ವಿಮಾನಯಾನ ಸಂಸ್ಥೆಗಳು ಅನೇಕವೇಳೆ ಮಾದರಿ ಸಂಖ್ಯೆ ಮತ್ತು ರೂಪಾಂತರ ನಿಯೋಜಕ ಸೂಚಿಯನ್ನು ಒಂದು ಮೊಟಕುಗೊಳಿಸಿದ ಸ್ವರೂಪಕ್ಕೆ ಕುಗ್ಗಿಸುತ್ತವೆ. ವಿಮಾನದ ಮಾದರಿಯನ್ನು ನಿಯೋಜಿಸುವ ಇಂಟರ್‌‌ನ್ಯಾಷನಲ್‌ ಸಿವಿಲ್‌ ಏವಿಯೇಷನ್‌ ಆರ್ಗನೇಸೇಷನ್‌‌ ಎಂಬ ನಿಯೋಜಕ ವ್ಯವಸ್ಥೆಯು, ತಯಾರಕ ಕಂಪನಿಯ ಮೊದಲಕ್ಷರವನ್ನು ಮೊದಲು ಬರುವ ರೀತಿಯಲ್ಲಿ ಸೇರ್ಪಡೆ ಮಾಡುತ್ತದೆ . ಸಾಮರ್ಥ್ಯ ಸಂಖ್ಯೆಗೆ ತರುವಾಯದಲ್ಲಿ, ಪದನಾಮಗಳು ಶ್ರೇಣಿ ಗುರುತುಕಾರಕವನ್ನು ಲಗತ್ತಿಸಬಹುದು ಅಥವಾ ಲಗತ್ತಿಸದೆ ಇರಬಹುದು (ಉದಾಹರಣೆಗೆ: 777-300 ಮಾದರಿಯು "773" ಎಂಬುದಾಗಿ, "773", "77", ಅಥವಾ "77" ರೀತಿಯಲ್ಲಿರುವಂತೆ). ಈ ಸಂಕೇತಗಳು ವಿಮಾನ ಕೈಪಿಡಿಗಳಲ್ಲಿ ಅಥವಾ ವಿಮಾನಯಾನ ಸಂಸ್ಥೆಯ ವೇಳಾಪಟ್ಟಿಗಳಲ್ಲಿ ಕಂಡುಬರಬಹುದು.
777ರ ವಿನ್ಯಾಸದ ನೆರವಿನೊಂದಿಗೆ ಅನೇಕ ಮುಂದುವರಿದ ತಂತ್ರಜ್ಞಾನಗಳನ್ನು ಬೋಯಿಂಗ್‌‌ ಕಂಪನಿಯು ಪರಿಚಯಿಸಿತು. ಅವುಗಳೆಂದರೆ: ಸಂಪೂರ್ಣವಾಗಿ ಡಿಜಿಟಲ್‌‌ ಆಗಿರುವ ವಿದ್ಯುನ್ಮಾನ ವ್ಯವಸ್ಥೆಯಿಂದ ನಿಯಂತ್ರಿತವಾದ‌‌‌ ನಿಯಂತ್ರಣಗಳು, ಸಂಪೂರ್ಣವಾಗಿ ತಂತ್ರಾಂಶ-ವಿನ್ಯಾಸ ರಚಿಸಬಲ್ಲ ಏವಿಯಾನಿಕ್ಸ್‌‌, ಹನಿವೆಲ್‌‌ ಗಾಜಿನ ಚಾಲಕನ ಕುಳಿಯ ಹಾರಾಟದ ಪ್ರದರ್ಶಿಕೆಗಳು, ಮತ್ತು ಒಂದು ವಾಣಿಜ್ಯ ಪ್ರಯಾಣ ವಿಮಾನದಲ್ಲಿನ ನಾರು ದ್ಯುತಿವಹನ ಏವಿಯಾನಿಕ್ಸ್‌‌ ಜಾಲವೊಂದರ ಮೊದಲ ಬಳಕೆ. ಆಯ್ಕೆ ಮಾಡಲಾದ ತಂತ್ರಜ್ಞಾನಗಳ ಇದೇ ಬಗೆಯ ಆವೃತ್ತಿಗಳನ್ನು ಬಳಸಿಕೊಂಡ, ರದ್ದುಮಾಡಲ್ಪಟ್ಟ ಬೋಯಿಂಗ್‌‌ 77 ಪ್ರಾದೇಶಿಕ ಜೆಟ್‌ ಕುರಿತಾಗಿ ನಿರ್ವಹಿಸಲಾದ ಕಾರ್ಯವನ್ನು ಬೋಯಿಂಗ್‌ ಕಂಪನಿಯು ಬಳಸಿಕೊಂಡಿತು. 2003ರಲ್ಲಿ, ಚಾಲಕನ ಕುಳಿಯ ಇಲೆಕ್ಟ್ರಾನಿಕ್‌‌ ವಿಮಾನ ಚೀಲದ ಕಂಪ್ಯೂಟರ್‌‌‌ ಪ್ರದರ್ಶಿಕೆಗಳ ಆಯ್ಕೆಯನ್ನು ಬೋಯಿಂಗ್‌‌ ಕಂಪನಿಯು ನೀಡಲು ಶುರುಮಾಡಿತು.
ಜನರಲ್‌ ಎಲೆಕ್ಟ್ರಿಕ್‌‌ ಕಂಪನಿಯ 90-77 ಎಂಜಿನ್‌ಗಳನ್ನು ಒಳಗೊಂಡಿದ್ದ ಮೊದಲ ಮಾದರಿಯನ್ನು ಬ್ರಿಟಿಷ್‌ ಏರ್‌ವೇಸ್‌‌ ಸಂಸ್ಥೆಗೆ ಬೋಯಿಂಗ್‌‌ ಕಂಪನಿಯು 1995ರ ನವೆಂಬರ್‌‌‌ 12ರಂದು ವಿತರಿಸಿತು; ಬ್ರಿಟಿಷ್‌ ಏರ್‌ವೇಸ್ ಸಂಸ್ಥೆಯು ಸದರಿ ವಿಮಾನವನ್ನು ಐದು ದಿನಗಳ ನಂತರ ಸೇವೆಯಲ್ಲಿ ತೊಡಗಿಸಿತು. ಗೇರ್‌‌‌ಪೆಟ್ಟಿಗೆಯು ಧಾರಣ ಸಮಸ್ಯೆಗಳನ್ನು ಹೊಂದಿದ್ದರಿಂದಾಗಿ ಆರಂಭಿಕ ಸೇವೆಗೆ ಅಡಚಣೆಯಾಯಿತು; ಇದರಿಂದಾಗಿ ವಿಮಾನಯಾನ ಸಂಸ್ಥೆಯು ಅಟ್ಲಾಂಟಿಕ್‌ ವಲಯವನ್ನು ದಾಟಿಹೋಗುವ ಸೇವೆಯಿಂದ ತನ್ನ 777 ಶ್ರೇಣಿಯನ್ನು 1997ರಲ್ಲಿ ತಾತ್ಕಾಲಿಕವಾಗಿ ಹಿಂತೆಗೆದುಕೊಳ್ಳಬೇಕಾಯಿತು. ಬ್ರಿಟಿಷ್‌ ಏರ್‌ವೇಸ್‌‌ಗೆ ಸೇರಿದ ವಿಮಾನವು ಅದೇ ವರ್ಷದ ನಂತರದಲ್ಲಿ ಸಂಪೂರ್ಣ ಸೇವೆಗೆ ಹಿಂದಿರುಗಿತು ಮತ್ತು ಜನರಲ್‌ ಎಲೆಕ್ಟ್ರಿಕ್‌‌ ಕಂಪನಿಯು ತರುವಾಯದಲ್ಲಿ ಎಂಜಿನ್‌ ಪರಿಷ್ಕರಣೆಗಳ ಕುರಿತು ಘೋಷಿಸಿತು.
ಉದ್ದದ-ಶ್ರೇಣಿಯ ಆವೃತ್ತಿಗಳು ಹಾಗೂ ಸರಕು ವಿಮಾನದ ಆವೃತ್ತಿಗಳೆರಡೂ ಜನರಲ್‌ ಎಲೆಕ್ಟ್ರಿಕ್‌‌ 90 ಎಂಜಿನ್‌ಗಳನ್ನು ಹಾಗೂ ವಿಸ್ತರಿತ ಮತ್ತು ಚಾಚಿಕೊಂಡಿರುವ ರೆಕ್ಕೆಯ ಹೊರತುದಿಗಳನ್ನು ಒಳಗೊಂಡಿವೆ. ಇತರ ಮಾದರಿಗಳು 90, ಪ್ರಾಟ್‌ & ವಿಟ್ನೆ 4000, ಅಥವಾ ರೋಲ್ಸ್‌‌-ರಾಯ್ಸ್‌ ಟ್ರೆಂಟ್‌ 800 ಎಂಜಿನ್‌ಗಳೊಂದಿಗೆ ಸಜ್ಜುಗೊಂಡಿವೆ. 777-200 ಮಾದರಿಯು ಪ್ರಪಂಚದ ಅತಿ ಉದ್ದದ-ಶ್ರೇಣಿಯ ಪ್ರಯಾಣದ ವಿಮಾನ ಎನಿಸಿಕೊಂಡಿದೆ. ಅಷ್ಟೇ ಅಲ್ಲ, ಪ್ರಪಂಚದಾದ್ಯಂತ ಅರ್ಧದೂರಕ್ಕಿಂತಲೂ ಹೆಚ್ಚಿನ ವ್ಯಾಪ್ತಿಯವರೆಗೆ ಹಾರಬಲ್ಲ ಸಾಮರ್ಥ್ಯವನ್ನು ಪ್ರಮಾಣೀಕರಿಸುವುದರೊಂದಿಗೆ, ಇಂಧನ ಮರುಪೂರಣವನ್ನು ಮಾಡಿಕೊಳ್ಳದ ವಾಣಿಜ್ಯ ವಿಮಾನವೊಂದರಿಂದ ಆದ ಅತಿ ಉದ್ದದ ಅಂತರದ ಹಾರಾಟಕ್ಕೆ ಸಂಬಂಧಿಸಿದಂತೆಯೂ ಇದು ದಾಖಲೆಯನ್ನು ಹೊಂದಿದೆ.
2000ದ ದಶಕದಾದ್ಯಂತ 777 ವಿಮಾನಗಳು ಅದರ ತಯಾರಕರ ಅತ್ಯುತ್ತಮ-ಮಾರಾಟದ ಮಾದರಿಗಳಾಗಿ ಹೊರಹೊಮ್ಮಿವೆ. ಏರುತ್ತಿರುವ ಇಂಧನ ವೆಚ್ಚಗಳ ಕಾರಣದಿಂದಾಗಿ, ವಿಮಾನಯಾನ ಸಂಸ್ಥೆಗಳು ವಿಶಾಲ-ದೇಹದ ಇತರ ಜೆಟ್‌ ವಿಮಾನಗಳಿಗೆ ಪರ್ಯಾಯವಾಗಿ ಈ ಬಗೆಯ ವಿಮಾನವನ್ನು ಒಂದು ತುಲನಾತ್ಮಕವಾಗಿ ಇಂಧನ-ಪರಿಣಾಮಕಾರಿಯಾಗಿರುವ ಮಾದರಿಯಾಗಿ ತಮ್ಮ ತೆಕ್ಕೆಯಲ್ಲಿರಿಸಿಕೊಂಡಿವೆ ಮತ್ತು ದೀರ್ಘ-ಪ್ರಯಾಣದೂರದ, ಸಾಗರಾಂತರ ಸಂಚಾರದ ಮಾರ್ಗಗಳಲ್ಲಿ ಇವುಗಳನ್ನು ಅಧಿಕ ಸಂಖ್ಯೆಯಲ್ಲಿ ಬಳಸಿವೆ. ಮಾರುಕಟ್ಟೆಯ ನೇರ ಪ್ರತಿಸ್ಪರ್ಧಿಗಳಲ್ಲಿ ಏರ್‌‌ಬಸ್‌‌ 330-300 ಮತ್ತು 340 ಮಾದರಿಗಳು ಸೇರಿದ್ದು, ಮುಂಬರಲಿರುವ 350 ಮತ್ತು ಬೋಯಿಂಗ್‌‌ 787 ಕಾರ್ಯಸೂಚಿಗಳು ಪ್ರಸಕ್ತವಾಗಿ ಅಭಿವೃದ್ಧಿಯ ಹಂತದಲ್ಲಿವೆ.
ಬೋಯಿಂಗ್‌ ಕಂಪನಿಯು ತನ್ನ 777 ಮಾದರಿಗಳನ್ನು ವಿಶದೀಕರಿಸುವ ಸಲುವಾಗಿ ವಿಮಾನದ ಚೌಕಟ್ಟಿನ ಉದ್ದ ಮತ್ತು ವ್ಯಾಪ್ತಿ ಎಂಬ ಎರಡು ಲಕ್ಷಣಗಳನ್ನು ಬಳಸಿಕೊಳ್ಳುತ್ತದೆ. ಪ್ರಯಾಣಿಕರ ಸಂಖ್ಯೆ ಮತ್ತು ಸಾಗಿಸಲ್ಪಡಬಹುದಾದ ಸರಕಿನ ಪ್ರಮಾಣದ ಮೇಲೆ ವಿಮಾನದ ಚೌಕಟ್ಟಿನ ಉದ್ದವು ಪ್ರಭಾವ ಬೀರುತ್ತದೆ; 777-200 ಮತ್ತು ಅದರ ಉತ್ಪನ್ನಗಳು ಆಧಾರಪೂರ್ವಕ ಗಾತ್ರಗಳಾಗಿವೆ ಹಾಗೂ ವಿಮಾನವನ್ನು 777-300 ವಿಮಾನದ ಗಾತ್ರಕ್ಕೆ 1998ರಲ್ಲಿ ಹಿಗ್ಗಿಸಲಾಯಿತು. ವ್ಯಾಪ್ತಿಗೆ ಸಂಬಂಧಿಸಿ ಹೇಳುವುದಾದರೆ, ವಿನ್ಯಾಸದ ಮಾನದಂಡಗಳನ್ನು ಆಧರಿಸಿ ಈ ವಿಮಾನವು ಮೂರು ವಿಭಾಗಗಳಾಗಿ ವರ್ಗೀಕರಿಸಲ್ಪಟ್ಟಿದೆ; ಈ ವರ್ಗಗಳನ್ನು ಆರಂಭದಲ್ಲಿ ಈ ಕೆಳಕಂಡ ಸ್ವರೂಪದಲ್ಲಿ ವಿಶದೀಕರಿಸಲಾಗಿತ್ತು:
2000ರ ದಶಕದ ಅಂತ್ಯದಲ್ಲಿ, ಏರ್‌‌ಬಸ್‌‌ ಕಂಪನಿಯ ಯೋಜಿತ 350 ಮಾದರಿಯಿಂದ ಹೆಚ್ಚಿನ ಪ್ರಮಾಣದ ಸ್ಪರ್ಧೆಯ ಸಾಧ್ಯತೆಯನ್ನು 777 ವಿಮಾನವು ಎದುರಿಸಿತು ಮತ್ತು 787ರ ಪ್ರಸ್ತಾವಿತ ರೂಪಾಂತರಗಳಿಂದ ಆಂತರಿಕವಾಗಿ ಸ್ಪರ್ಧೆಯನ್ನು ಎದುರಿಸಿತು; ಈ ಎರಡೂ ಪ್ರಯಾಣದ ವಿಮಾನಗಳೂ ಇಂಧನ ಪರಿಣಾಮಶೀಲತೆಯ ಸುಧಾರಣೆಗಳ ಭರವಸೆ ನೀಡುವ ಮಾದರಿಗಳಾಗಿದ್ದವು. ಉದ್ಯಮದ ವರದಿಗಳ ಅನುಸಾರ, ಒಂದು ಹೊಸ ಉತ್ಪನ್ನ ಬಳಗದಿಂದ ಸದರಿ ವಿಮಾನವು ಅಂತಿಮವಾಗಿ ಬದಲಾಯಿಸಲ್ಪಡಬಹುದು; ಬೋಯಿಂಗ್‌‌ ಯೆಲ್ಲೋಸ್ಟೋನ್‌‌ 3 ಎಂಬ ಹೆಸರಿನ ಈ ಬಳಗವು 787 ಮಾದರಿಯಿಂದ ತಂತ್ರಜ್ಞಾನದ ನೆರವುಗಳನ್ನು ಸೆಳೆಯುತ್ತದೆ.
ಮೊದಲಿಗೆ ಅದು ಯಾವ ವಸ್ತುಗಳು ಮತ್ತು ಸೇವೆಗಳು ಅಧಿಕ ಇಂಗಾಲದವು ಮತ್ತು ಅದರಿಂದ ಹೆಚ್ಚು ಮಿತವಾಗಿ ಬಳಸಬೇಕು ಎಂಬುದರ ಬಗ್ಗೆ ಗ್ರಾಹಕರಿಗೆ ಸಂಕೇತಗಳನ್ನು ನೀಡುವುದು.
ಎರಡನೆಯದಾಗಿ ಅದು ಯಾವ ಕಚ್ಚಾವಸ್ತುಗಳು ಹೆಚ್ಚು ಇಂಗಾಲ ಬಳಸುವುವು ಮತ್ತು ಕಡಿಮೆ ಬಳಸುತ್ತವೆ ಅಥವಾ ಇಲ್ಲವೇ ಇಲ್ಲ ಎಂಬುದರ ಬಗ್ಗೆ ಉತ್ಪಾದಕರಿಗೆ ಸಂಕೇತಗಳನ್ನು ನೀಡುವುದು, ಆದ್ದರಿಂದ ಕಡಿಮೆ ಇಂಗಾಲವನ್ನು ಬಳಸುವ ಕಚ್ಚಾ ವಸ್ತುಗಳನ್ನು ಬದಲಾಗಿ ಉಪಯೋಗಿಸಲು ಕಂಪೆನಿಗಳಿಗೆ ಪ್ರೇರಣೆ ಸಿಗುವುದು.
ಮೂರನೆಯದಾಗಿ ಆವಿಷ್ಕಾರಕರಿಗೆ ಮತ್ತು ಹೊಸತನ್ನು ಹುಡುಕುವವರಿಗೆ ಸದ್ಯದ ತಲೆಮಾರಿನ ತಂತ್ರಗಳನ್ನು ಬದಲಿಸುವ ಕಡಿಮೆ ಇಂಗಾಲದ ಉತ್ಪನ್ನಗಳು ಮತ್ತು ಪ್ರಕ್ರಿಯೆಗಳನ್ನು ಅಭಿವೃದ್ಧಿ ಪಡಿಸಲು ಮತ್ತು ಮತ್ತು ಪರಿಚಯಿಸಲು ಅದು ಮಾರುಕಟ್ಟೆ ಪ್ರೇರಣೆಯನ್ನು ಕೊಡುವುದು.
ಇಂಗಾಲದ ವಿಸರ್ಜನೆಗಳ ಸಾಮಾಜಿಕ ವೆಚ್ಚವನ್ನು ಆಧರಿಸಿ, ಇಂಗಾಲದ ಸೂಕ್ತವಾದ ಬೆಲೆ ಟನ್ನಿಗೆ ಸುಮಾರು $30 ಎಂದೂ ಹಣದುಬ್ಬರದೊಂದಿಗೆ ಇದು ಹೆಚ್ಚಬೇಕೆಂದೂ ನಾರ್ಡ್ ಹೌಸ್ ಸಲಹೆ ನೀಡಿದ್ದಾರೆ.
ಇಂಗಾಲದ ಸಾಲಗಳು ಗಾಳಿಯನ್ನು ಮಲಿನಗೊಳಿಸುವ ವೆಚ್ಚಕ್ಕೆ ಹಣದ ಬೆಲೆಯನ್ನು ಕಟ್ಟುವುದರಿಂದಾಗಿ ಹಸಿರುಮನೆ ವಿಸರ್ಜನೆಗಳನ್ನು ಕಡಿಮೆಗೊಳಿಸುವಿಕೆಗೆ ಮಾರುಕಟ್ಟೆಯನ್ನು ಸೃಷ್ಟಿಸುತ್ತವೆ.
ವಿಸರ್ಜನೆಗಳು ವ್ಯಾಪಾರದ ಆಂತರಿಕ ವೆಚ್ಚವಾಗುತ್ತವೆ ಮತ್ತು ಕಚ್ಚಾವಸ್ತುಗಳು ಮತ್ತಿತರ ಬಾಧ್ಯತೆಗಳು ಅಥವಾ ಆಸ್ತಿಗಳ ಜತೆಯಲ್ಲಿ ಆರ್ಥಿಕ ಸ್ಥಿತಿ ವಿವರದ ಪಟ್ಟಿಯಲ್ಲೂ ಕಾಣಸಿಗುತ್ತವೆ. ಉದಾಹರಣೆಗೆ, ವರ್ಷಕ್ಕೆ 100,000 ಟನ್ ಗಳಷ್ಟು ಹಸಿರುಮನೆ ಅನಿಲಗಳ ವಿಸರ್ಜನೆಯನ್ನು ಹೊರಹಾಕುತ್ತಿರುವ ಕಾರ್ಖಾನೆಯ ಮಾಲೀಕತ್ವ ಹೊಂದಿರುವ ವ್ಯಾಪಾರವನ್ನು ಪರಿಗಣಿಸಿರಿ. ಅಲ್ಲಿನ ಸರ್ಕಾರ ಆ ವ್ಯಾಪಾರ ಉತ್ಪಾದಿಸಬಲ್ಲ ವಿಸರ್ಜನೆಗಳನ್ನು ಮಿತಗೊಳಿಸುವ ಕಾಯದೆಯನ್ನು ವಿಧಿಸುವ ಅನುಬಂಧ ಒಂದರ ದೇಶದ್ದಾಗಿದೆ. ಆದ್ದರಿಂದ ಕಾರ್ಖಾನೆಗೆ ವರ್ಷಕ್ಕೆ 80,000 ಟನ್ನುಗಳ ಕೋಟಾ ನೀಡಲಾಗುತ್ತದೆ.
ಆಗ ಕಾರ್ಖಾನೆ ತನ್ನ ವಿಸರ್ಜನೆಗಳನ್ನು 80,000 ಟನ್ನುಗಳಿಗೆ ಕಡಿಮೆಗೊಳಿಸುತ್ತದೆ ಅಥವಾ ಹೆಚ್ಚುವರಿಯನ್ನು ಆಫ್ಸೆಟ್ ಮಾಡಲು ಇಂಗಾಲದ ಸಾಲಗಳನ್ನು ಕೊಳ್ಳಬೇಕಾಗುತ್ತದೆ.ಪರ್ಯಾಯಗಳ ವೆಚ್ಚಗಳನ್ನು ಅವಗಾಹಿಸಿದ ಬಳಿಕ ವ್ಯಾಪಾರವು ಆ ವರ್ಷ ಹೊಸ ಯಂತ್ರಗಳಿಗೆ ಹಣ ಹೂಡುವುದು ಮಿತವ್ಯಯವಲ್ಲ ಅಥವಾ ಅಸಾಧ್ಯವೆಂದು ನಿರ್ಣಯಿಸಬಹುದು ಬದಲಾಗಿ ಅದು ತೆರೆದ ಮಾರುಕಟ್ಟೆಯಲ್ಲಿ ಕಾನೂನು ಪ್ರಕಾರ ಇಂಗಾಲದ ಸಾಲಗಳನ್ನು ಮಾರಲು ಸಾಧ್ಯವೆಂದು ಅನುಮೋದಿತವಾಗಿರುವ ಸಂಸ್ಥೆಗಳಿಂದ ಇಂಗಾಲದ ಸಾಲಗಳನ್ನು ಕೊಳ್ಳಲು ನಿರ್ಧರಿಸಬಹುದು.ಪರ್ಯಾಯ ಶಕ್ತಿಮೂಲಗಳ ತಯಾರಿಕೆಯ ಪ್ರಭಾವವನ್ನು ನಾವು ಪರಿಗಣಿಸಬೇಕು.ಉದಾಹರಣೆಗೆ, ದೊಡ್ಡ ಗಾಳಿಯಂತ್ರದ ತಯಾರಿಕೆ ಮತ್ತು ಸಾಗಾಣಿಕೆಯಲ್ಲಿ ಬಳಕೆಯಾಗುವ ಶಕ್ತಿ ಮತ್ತು ಇಂಗಾಲದ ವಿಸರ್ಜನೆ, ನಿರ್ದಿಷ್ಟ ಸಮಯದವರೆಗೆ ಸಾಲ ನೀಡುವಿಕೆಯನ್ನು ನಿಷೇಧಿಸಬಹುದು.
ಮುಂಚೆ ಅವಶೇಷ ಇಂಧನವನ್ನು ಬಳಸುತ್ತಿದ್ದ ವಿದ್ಯುದುತ್ಪಾದನೆಯ ಕೇಂದ್ರಕ್ಕೆ ಪೂರೈಸಲು ಹಂದಿಸಾಕಣೆ ಕೇಂದ್ರದಿಂದ ಮಿಥೇನನ್ನು ಪಡೆಯುವ ಯೋಜನೆಯನ್ನು ಅಭಿವೃದ್ಧಿ ಹೊಂದುತ್ತಿರುವ ದೇಶದಲ್ಲಿ ಸ್ಥಾಪಿಸುವುದರಿಂದ, ವಿಸರ್ಜನೆಗಳನ್ನು ಆಫ್ಸೆಟ್ ಮಾಡಲು ಮುಂದೆಬರುವ ಕಂಪೆನಿ ಒಬ್ಬ ಮಾರಾಟಗಾರರಾಗಬಹುದು. ಆದ್ದರಿಂದ ಕಾರ್ಖಾನೆಯು ಅನಿಲಗಳನ್ನು ವಿಸರ್ಜಿಸುತ್ತ ಮುಂದುವರಿದರೂ, ಆ ವರ್ಷ ವಾಯುಮಂಡಲದಿಂದ 20,000 ಟನ್ನುಗಳಷ್ಟು ಇಂಗಾಲದ ಡೈಆಕ್ಸೈಡ್ ವಿಸರ್ಜನೆಯ ಸಮತೂಕವನ್ನು ಕಡಿಮೆಗೊಳಿಸಲು ಇನ್ನೊಂದು ಗುಂಪಿಗೆ ಪಾವತಿಮಾಡುವುದು.
ಈಗಾಗಲೇ ಹೊಸ ಕಡಿಮೆ ವಿಸರ್ಜನೆಯ ಯಂತ್ರಗಳಲ್ಲಿ ಹಣಹೂಡಿ, ತತ್ಫಲವಾಗಿ ಹೆಚ್ಚುವರಿ ಅವಕಾಶಗಳನ್ನು ಹೊಂದಿರುವ ಮತ್ತೊಬ್ಬ ಮಾರಾಟಗಾರರಿರಬಹುದು. ಅವರಿಂದ 20,000 ಟನ್ನುಗಳ ಅವಕಾಶಗಳನ್ನು ಕೊಳ್ಳುವುದರಿಂದ ಕಾರ್ಖಾನೆ ತನ್ನೆ ವಿಸರ್ಜನೆಗಳಿಗೆ ಪರಿಹಾರ ನೀಡಬಹುದು. ಅವಕಾಶಗಳ ಮಾರಾಟದಿಂದ ಮಾರಾಟಗಾರರಿಗೆ ಹೊಸ ಯಂತ್ರದ ವೆಚ್ಚಕ್ಕೆ ಸಬ್ಸಿಡಿ ಸಿಗಬಹುದು. ಕೊಳ್ಳುವವರು ಮತ್ತು ಮಾರುವವರು ಇಬ್ಬರೂ ತಮ್ಮ ಅವಕಾಶಗಳನ್ನು ಸರಿಯಾಗಿ ಉಪಯೋಗಿಸಿರುವುದನ್ನು ರುಜುವಾತು ಪಡಿಸಲು ಲೆಕ್ಕಗಳನ್ನು ಸಲ್ಲಿಸುವರು.
ಹಸಿರುಮನೆ ಅನಿಲಗಳ ಸಾಂದ್ರತೆಯ ಹೆಚ್ಚಳವನ್ನು ಕಡಿಮೆ ಮಾಡುವ ರಾಷ್ಟ್ರೀಯ ಹಾಗೂ ಅಂತರ್ರಾಷ್ಟ್ರೀಯ ಪ್ರಯತ್ನಗಳಲ್ಲಿ ಇಂಗಾಲದ ಸಾಲ ಕ್ಕೆ ಮುಖ್ಯ ಪಾತ್ರವಿದೆ. ಇಂಗಾಲದ ಒಂದು ಸಾಲ ಒಂದು ಟನ್ ಇಂಗಾಲಕ್ಕೆ ಸಮ. ಇಂಗಾಲದ ವ್ಯಾಪಾರ ವಿಸರ್ಜನೆಗಳ ವ್ಯಾಪಾರದ ವಿಧಾನದ ಒಂದು ಅನ್ವಯವಾಗಿದೆ. ಹಸಿರುಮನೆ ಅನಿಲಗಳ ವಿಸರ್ಜನೆಗೆ ಮಿತಿ ಹಾಕಿ ನಿಯಂತ್ರಿತ ಮೂಲಗಳ ಗುಂಪಿನಲ್ಲಿ ಈ ವಿಸರ್ಜನೆಗಳನ್ನು ವಿತರಿಸಲು ಮಾರುಕಟ್ಟೆಗಳನ್ನು ಬಳಸಲಾಗುತ್ತದೆ. ಔದ್ಯೋಗಿಕ ಮತ್ತು ವಾಣಿಜ್ಯ ಪ್ರಕ್ರಿಯೆಗಳನ್ನು ಕಡಿಮೆ ವಿಸರ್ಜನೆಗಳ ದಿಕ್ಕಿಗೆ ದೂಡಲು ಮಾರುಕಟ್ಟೆಯ ವ್ಯವಸ್ಥೆಗಳಿಗೆ ಅವಕಾಶ ಕಲ್ಪಿಸುವುದು ಇದರ ಉದ್ದೇಶ. ಇಂಗಾಲದ ಡೈಆಕ್ಸೈಡ್ ಮತ್ತಿತರ ಜಿಹೆಚ್ಜಿಗಳ ವಿಸರ್ಜನೆಯಿಂದ ಯಾವುದೇ ಖರ್ಚು ಇಲ್ಲದೆ ಇರುವಾಗಿಗಿಂತ ಆಗ ಕಡಿಮೆ "ಇಂಗಾಲ ಪ್ರಧಾನ" ವಿಧಾನಗಳು ಬಳಸಲ್ಪಡುವುವೆಂಬುದು ಇದರ ಗುರಿ. ಜಿಹೆಚ್ಜಿ ಕಡಿಮೆಗೊಳಿಸುವ ಯೋಜನೆಗಳು ಸಾಲಗಳನ್ನು ಉತ್ಪತ್ತಿಮಾಡುವುದರಿಂದ ಜಗತ್ತಿನಾದ್ಯಂತ ವ್ಯಾಪಾರದ ಭಾಗಿದಾರರಲ್ಲಿ ಇಂಗಾಲ ಕಡಿಮೆಮಾಡುವ ಯೋಜನೆಗಳಿಗೆ ಹಣಸಹಾಯ ಮಾಡಲು ಈ ವಿಧಾನವನ್ನು ಬಳಸಬಹುದು
ಸ್ವತಃ ತಮ್ಮ ಇಂಗಾಲದ ಜಾಡನ್ನು ಕಡಿಮೆ ಮಾಡಲು ಇಚ್ಛಿಸುವ ವಾಣಿಜ್ಯ ಹಾಗೂ ವೈಯಕ್ತಿಕ ಗ್ರಾಹಕರಿಗೆ ಇಂಗಾಲದ ಸಾಲಗಳನ್ನು ಮಾರುವ ಅನೇಕ ಕಂಪೆನಿಗಳು ಸಹ ಇವೆ. ಈ ಇಂಗಾಲದ ಆಫ್ಸೆಟರ್ ಗಳು ಸಾಲಗಳನ್ನು ಹೂಡಿಕೆಯ ನಿಧಿ ಅಥವಾ ವೈಯಕ್ತಿಕ ಯೋಜನೆಗಳಿಂದ ಸಾಲಗಳನ್ನು ಸಂಗ್ರಹಿಸಿರುವ ಇಂಗಾಲದ ಅಭಿವೃದ್ಧಿ ಕಂಪೆನಿಯಿಂದ ಕೊಳ್ಳುತ್ತಾರೆ. ಸಾಲಗಳ ಗುಣಮಟ್ಟ ನಿಧಿಯ ಅಥವಾ ಇಂಗಾಲದ ಯೋಜನೆಯನ್ನು ಪ್ರಾಯೋಜಿಸಿದ ಅಭಿವೃದ್ಧಿ ಕಂಪೆನಿಯ ಮೌಲ್ಯಾಂಕನದ ಪ್ರಕ್ರಿಯೆ ಮತ್ತು ಶಿಷ್ಟತೆಯನ್ನು ಭಾಗಶಃ ಆಧರಿಸಿರುತ್ತದೆ. ಇದು ಅವುಗಳ ಬೆಲೆಯಲ್ಲಿ ಪ್ರತಿಫಲಿತವಾಗುತ್ತದೆ; ಸಾಮಾನ್ಯವಾಗಿ ಕಠಿಣ ಮೌಲ್ಯಾಂಕನ ಪಡೆದ ಶುದ್ಧ ಅಭಿವೃದ್ಧಿ ವ್ಯವಸ್ಥೆಗಳ ಮೂಲಕ ಮಾರಾಟವಾದ ಘಟಕಗಳಿಗಿಂತ ಸ್ವಯಂ ಸೇವಾ ಘಟಕಗಳಿಗೆ ಬೆಲೆ ಕಡಿಮೆಯಿರುತ್ತದೆ.
ಎರಡು ವಿಭಿನ್ನ ಬಗೆಯ ಇಂಗಾಲದ ಸಾಲಗಳಿವೆ: ಇಂಗಾಲದ ಅಫ್ಸೆಟ್ ಸಾಲಗಳು ಮತ್ತು ಇಂಗಾಲ ಕಡಿಮೆಮಾಡುವ ಸಾಲಗಳು . ಇಂಗಾಲದ ಆಫ್ಸೆಟ್ ಸಾಲಗಳಲ್ಲಿ ಶಕ್ತಿ ಉತ್ಪಾದನೆಯ ಸ್ವಚ್ಛ ರೂಪಗಳು, ಗಾಳಿಶಕ್ತಿ, ಸೌರ, ಜಲವಿದ್ಯುತ್ ಮತ್ತು ಜೈವಿಕ ಇಂಧನಗಳು ಸೇರಿವೆ. ಇಂಗಾಲ ಕಡಿಮೆಗೊಳಿಸುವ ಸಾಲಗಳಲ್ಲಿ ವಾಯುಮಂಡಲದಿಂದ ಜೈವಿಕ ಬೇರ್ಪಡಿಸುವಿಕೆಯಿಂದ ಇಂಗಾಲದ ಸಂಗ್ರಹ ಮತ್ತು ಶೇಖರಣೆ , ಸಾಗರ ಮತ್ತು ಮಣ್ಣಿನ ಸಂಗ್ರಹ ಮತ್ತು ಶೇಕರಣೆಯ ಪ್ರಯತ್ನಗಳು ಸೇರಿವೆ. ಎರಡೂ ವಿಧಾನಗಳನ್ನು ಜಾಗತಿಕ ಇಂಗಾಲ ವಿಸರ್ಜನೆಯ ಬಿಕ್ಕಟ್ಟನ್ನು ಕಡಿಮೆಗೊಳಿಸಲು ಪರಿಣಾಮಕಾರಿ ಮಾರ್ಗಗಳೆಂದು ಗುರುತಿಸಲಾಗಿದೆ.
ಅವಶೇಷ ಇಂಧನಗಳ ದಹನ ಔದ್ಯೋಗಿಕ ಹಸಿರುಮನೆ ಅನಿಲಗಳ ವಿಸರ್ಜನೆಯ ಮುಖ್ಯ ಮೂಲ, ವಿಶೇಷವಾಗಿ ಅವಶೇಷ ಇಂಧನಗಳನ್ನು (ಕಲ್ಲಿದ್ದಲು, ಕಲ್ಲಿದ್ದಲಿನಿಂದ ದೊರಕುವ ವಿದ್ಯುಚ್ಛಕ್ತಿ, ನೈಸರ್ಗಿಕ ಅನಿಲ ಮತ್ತು ಎಣ್ಣೆ) ಆಧರಿಸಿರುವ ಶಕ್ತಿ, ಸಿಮೆಂಟು, ಉಕ್ಕು, ವಸ್ತ್ರೋದ್ಯಮ, ರಸಗೊಬ್ಬರ ಮತ್ತು ಇನ್ನೂ ಅನೇಕ ಉದ್ಯಮಗಳು ಅದರ ಕಾರಣವಾಗಿವೆ. ಈ ಉದ್ಯಮಗಳು ವಿಸರ್ಜಿಸುವ ಮುಖ್ಯವಾದ ಹಸಿರುಮನೆ ಅನಿಲಗಳೆಂದರೆ ಇಂಗಾಲದ ಡೈಆಕ್ಸೈಡ್, ಮಿಥೇನ್, ನೈಟ್ರಸ್ ಆಕ್ಸೈಡ್, ಹೈಡ್ರೊಫ್ಲೊರೊಕಾರ್ಬನ್ ಗಳು ಇತ್ಯಾದಿ. ಇವುಗಳೆಲ್ಲ ಇನ್ಫ್ರಾರೆಡ್ ಶಕ್ತಿಯನ್ನು ಹಿಡಿದಿಡುವ ವಾಯುಮಂಡಲದ ಸಾಮರ್ಥ್ಯವನ್ನು ಹೆಚ್ಚಿಸಿ, ಹವಾಮಾನದ ಮೇಲೆ ಪ್ರಭಾವ ಬೀರುತ್ತವೆ.
ವಿಸರ್ಜನೆಗಳನ್ನು ನಿಯಂತ್ರಿಸುವ ಅಗತ್ಯದ ಪ್ರಜ್ಞೆ ಬೆಳೆದುದರ ಫಲವಾಗಿ ಇಂಗಾಲದ ಸಾಲಗಳ ಪರಿಕಲ್ಪನೆ ಅಸ್ತಿತ್ವಕ್ಕೆ ಬಂದಿತು. ಐಪಿಸಿಸಿ ಹೀಗೆ
ಇಂಗಾಲಕ್ಕೆ ನಿಜವಾದ ಅಥವಾ ಅಡಗಿರುವ ಬೆಲೆಯನ್ನು ನೀಡುವ ನೀತಿಗಳು ಉತ್ಪಾದಕರು ಮತ್ತು ಗ್ರಾಹಕರಿಗೆ ಕಡಿಮೆ ಜಿಹೆಚ್ಜಿ ಉತ್ಪನ್ನಗಳು, ತಂತ್ರಗಳು ಮತ್ತು ಪ್ರಕ್ರಿಯೆಗಳಲ್ಲಿ ಗಣನೀಯವಾಗಿ ಹಣ ಹೂಡಲು ಆಕರ್ಷಣೆಗಳನ್ನು ಸೃಷ್ಟಿಸುತ್ತವೆ. ಅಂತಹ ನೀತಿಗಳಲ್ಲಿ ಆರ್ಥಿಕ ಸಾಧನಗಳು, ಸರ್ಕಾರದ ಅನುದಾನ ಮತ್ತು ನಿಯಮಗಳು ಸೇರಿರಬಹುದು ,
ಪ್ರಾರಂಭದ ಹಂಚಿಕೆಯ ವ್ಯವಸ್ಥೆ ಮತ್ತು ದೀರ್ಘಾವಧಿ ಬೆಲೆಯ ಬಗ್ಗೆ ಸಮಂಜಸವಾದ ಮಟ್ಟದ ಮುನ್ನೋಟ ಇರುವವರೆಗೆ, ಔದ್ಯೋಗಿಕ ವಲಯದಲ್ಲಿ ಪರಿಸರಾತ್ಮಕವಾಗಿ ಪರಿಣಾಮಕಾರಿಯಾಗಿರುವ ನೀತಿಯ ಸಾಧನಗಳಲ್ಲಿ ಮಾರಬಹುದಾದ ಅನುಮತಿಯ ವ್ಯವಸ್ಥೆ ಸಹ ಒಂದಾಗಿದೆ ಎಂದು ರುಜುವಾತಾಗಿದೆ.
ಈ ವ್ಯವಸ್ಥೆಯನ್ನು 170ಕ್ಕಿಂತ ಹೆಚ್ಚು ದೇಶಗಳ ಅಂತರ್ರಾಷ್ಟ್ರೀಯ ಒಪ್ಪಂದವಾದ ಕ್ಯೋಟೊ ಪ್ರೊಟೊಕಾಲ್ ನಲ್ಲಿ ಔಪಚಾರಿಕಗೊಳಿಸಲಾಯಿತು, ಮತ್ತು ಮಾರುಕಟ್ಟೆಯ ವ್ಯವ್ಸಸ್ಥೆಗಳನ್ನು ಆ ನಂತರದ ಮರಕೇಶ್ ಒಪ್ಪಂದದ ಮೂಲಕ ಒಪ್ಪಿಕೊಳ್ಳಲಾಯಿತು.
ಇಲ್ಲಿ ಒಪ್ಪಿಕೊಂಡ ವ್ಯವಸ್ಥೆ ಕೆಲವು ಔದ್ಯೋಗಿಕ ಮಾಲಿನ್ಯಕಾರಕಗಳನ್ನು ಕಡಿಮೆಮಾಡುವುದರಲ್ಲಿ ಯಶಸ್ವಿಯಾದ ಯುಎಸ್ ಆಮ್ಲ ಮಳೆ ಕಾರ್ಯಕ್ರಮವನ್ನು ಹೋಲುತ್ತಿತ್ತು.
ಹಸಿರುಮನೆ ಅನಿಲಗಳನ್ನು ಕಡಿಮೆಮಾಡಲು ಸಾಲಗಳನ್ನು ಪಡೆಯಲು ದೇಶಗಳು ಅಥವಾ ಅಭಿವೃದ್ಧಿಹೊಂದಿದ ದೇಶಗಳ ಕಾರ್ಯನಿರತರಿಗೆ ಸಾಧ್ಯವಾಗಿಸುವ ಮೂರು ವ್ಯವಸ್ಥೆಗಳನ್ನು ಕ್ಯೋಟೊ ಪ್ರೊಟೊಕಾಲ್ ಒದಗಿಸುತ್ತದೆ.
ಜತೆಯಾಗಿ ಜಾರಿಗೊಳಿಸುವಿಕೆಯಲ್ಲಿ ಆಂತರಿಕ ಹಸಿರುಮನೆ ಕಡಿಮೆಗೊಳಿಸುವಿಕೆಯ ವೆಚ್ಚ ತೌಲನಿಕವಾಗಿ ಹೆಚ್ಚಾಗಿರುವ ಒಂದು ಅಭಿವೃದ್ಧಿಹೊಂದಿದ ದೇಶ ಮತ್ತೊಂದು ಅಭಿವೃದ್ಧಿಹೊಂದಿದ ದೇಶದಲ್ಲಿ ಯೋಜನೆಯನ್ನು ಸ್ಥಾಪಿಸುವುದು.
ಸ್ವಚ್ಛ ಅಭಿವೃದ್ಧಿ ವ್ಯವಸ್ಥೆಯಲ್ಲಿ ಒಂದು ಅಭಿವೃದ್ಧಿಹೊಂದಿದ ದೇಶ ಹಸಿರುಮನೆ ಅನಿಲಗಳನ್ನು ಕಡಿಮೆಗೊಳಿಸುವಿಕೆಯ ಯೋಜನೆಯ ಚಟುವಟಿಕೆಗಳ ವೆಚ್ಚ ಸಾಮಾನ್ಯವಾಗಿ ಕಡಿಮೆ ಇರುವ ಒಂದು ಅಭಿವೃದ್ಧಿಹೊಂದುತ್ತಿರುವ ದೇಶದಲ್ಲಿ ಹಸಿರುಮನೆ ಅನಿಲಗಳನ್ನು ಕಡಿಮೆಗೊಳಿಸುವಿಕೆಯ ಯೋಜನೆಯನ್ನು ಪ್ರಯೋಜಿಸಬಹುದು, ಆದರೆ ವಾಯುಮಂಡಲದ ಮೇಲಿನ ಪ್ರಭಾವ ಜಾಗತಿಕವಾಗಿ ಸಮಾನವಾಗಿರುತ್ತದೆ. ಅಭಿವೃದ್ಧಿಹೊಂದಿದ ದೇಶಕ್ಕೆ ತನ್ನ ವಿಸರ್ಜನೆ ಕಡಿಮೆಗೊಳಿಸುವಿಕೆಯ ಗುರಿಗಳನ್ನು ಸಾಧಿಸಿದ್ದಕ್ಕೆ ಸಾಲಗಳನ್ನು ಕೊಡಲಾಗುವುದು ಮತ್ತು ಅಭಿವೃದ್ಧಿ ಹೊಂದುತ್ತಿರುವ ದೇಶ ಬಂಡವಾಳದ ಹೂಡಿಕೆ ಮತ್ತು ಸ್ವಚ್ಛವಾದ ತಂತ್ರಜ್ಞಾನ ಅಥವಾ ಭೂಮಿಯ ಉಪಯೋಗದಲ್ಲಿ ಲಾಭಕರ ಬದಲಾವಣೆಯನ್ನು ಪಡೆಯುವುದು.
ಅಂತರ್ರಾಷ್ಟ್ರೀಯ ವಿಸರ್ಜನೆಗಳ ವ್ಯಾಪಾರದಡಿಯಲ್ಲಿ ದೇಶಗಳು ತಮ್ಮ ಅವಕಾಶಗಳ ಕೊರತೆಗಳನ್ನು ಪೂರೈಸಲು ಅಂತ್ರ್ರಾಷ್ಟ್ರೀಯ ಇಂಗಾಲದ ಸಾಲದ ಮಾರುಕಟ್ಟೆಯಲ್ಲಿ ವ್ಯಾಪಾರ ಮಾಡಬಹುದು. ಹೆಚ್ಚುವರಿ ಸಾಲಗಳಿರುವ ದೇಶಗಳು ಅವುಗಳನ್ನು ಕ್ಯೋಟೊ ಪ್ರೊಟೊಕಾಲಿನಡಿಯಲ್ಲಿ ಮಿತವಾದ ವಿಸರ್ಜನೆಯ ಬಾಧ್ಯತೆಗಳಿರುವ ದೇಶಗಳಿಗೆ ಮಾರಬಹುದು.
ಅಭಿವೃದ್ಧಿ ಹೊಂದಿದ ಮತ್ತು ಹೊಂದುತ್ತಿರುವ ದೇಶಗಳಿಗೆ ಹಸಿರುಮನೆ ಅನಿಲಗಳ ವಿಸರ್ಜನೆಯ ಗರಿಷ್ಠ ಪ್ರಮಾಣದ ಮಿತಿ ಅಥವಾ ಕೋಟಾಗಳನ್ನು ಪ್ರೋಟೊಕಾಲ್ ನಲ್ಲಿ ಅದರ ಅನುಬಂಧ ಒಂದರಲ್ಲಿ ಪಟ್ಟಿಮಾಡಿದಂತೆ ಒಪ್ಪಿಕೊಳ್ಳಲಾಯಿತು. ಈ ದೇಶಗಳು ನಂತರ ಸ್ಥಳೀಯ ವ್ಯಾಪಾರಗಳು ಮತ್ತಿತರ ಸಂಸ್ಥೆಗಳ ಉದ್ದಿಮೆಗಳನ್ನು ಸಾಮಾನ್ಯವಾಗಿ "ಕಾರ್ಯನಿರತ"ರೆಂದು ಕರೆದು ಅವುಗಳ ವಿಸರ್ಜನೆಗಳಿಗೆ ಕೋಟಾಗಳನ್ನು ವಿಧಿಸುತ್ತವೆ. ದೇಶಗಳು ಇದನ್ನು ತಮ್ಮ ರಾಷ್ಟ್ರೀಯ ರಜಿಸ್ಟ್ರಿಗಳ ಮೂಲಕ ನಿರ್ವಹಿಸುತ್ತವೆ ಮತ್ತು ಇವುಗಳನ್ನು ಯುಎನ್ನೆಫ್ಸಿಸಿಸಿ ಮೌಲ್ಯಾಂಕನಗೊಳಿಸುತ್ತದೆ ಮತ್ತು ಅನುಸರಣೆಗಾಗಿ ಉಸ್ತುವಾರಿ ಮಾಡುತ್ತದೆ. ಪ್ರತಿ ಕಾರ್ಯನಿರತರಿಗೂ ಸಾಲಗಳ ಅವಕಾಶವಿರುತ್ತದೆ, ಇದರಿಂದ ಪ್ರತಿ ಘಟಕವೂ ಅದರ ಮಾಲೀಕರಿಗೆ ಒಂದು ಮೆಟ್ರಿಕ್ ಟನ್ನಿನಷ್ಟು ಇಂಗಾಲದ ಡೈಆಕ್ಸೈಡ್ ಅಥವಾ ಸಮಾನವಾದ ಇತರ ಹಸಿರುಮನೆ ಅನಿಲವನ್ನು ವಿಸರ್ಜಿಸುವ ಹಕ್ಕು ನೀಡುತ್ತದೆ. ತಮ್ಮ ಕೋಟಾಗಳನ್ನು ಉಪಯೋಗಿಸದಿರುವ ಕಾರ್ಯನಿರತರು ಅವುಗಲನ್ನು ಇಂಗಾಲದ ಸಾಲಗಳಾಗಿ ಮಾರಬಹುದು, ಮತ್ತು ತಮ್ಮ ಕೋಟಾಗಳನ್ನು ಮೀರುವ ಸಂಭವವಿರುವ ವ್ಯಾಪಾರಗಳು ಹೆಚ್ಚುವರಿ ಅವಕಾಶಗಳನ್ನು ಸಾಲಗಳಾಗಿ ಖಾಸಗಿಯಾಗಿ ಅಥವಾ ತೆರೆದ ಮಾರುಕಟ್ಟೆಯಲ್ಲಿ ಖರೀದಿಸಬಹುದು.
ಇಂಗಾಲದ ಸಾಮಾಜಿಕ ವೆಚ್ಚ ಒಂದು ಟನ್ ಹೆಚ್ಚುವರಿ ಇಂಗಾಲದ ವಿಸರ್ಜನೆಯಿಂದ ಉಂಟಾಗುವ ಹೆಚ್ಚುವರಿ ಹಾನಿ. ಸೂಕ್ತವಾದ ಇಂಗಾಲದ ಬೆಲೆ ಅಥವಾ ಸೂಕ್ತವಾದ ಇಂಗಾಲದ ತೆರಿಗೆ, ಹವಾಮಾನದ ಹಾನಿಗಳನ್ನು ಕಡಿಮೆಗೊಳಿಸುವ ಹೆಚ್ಚಿನ ಲಾಭ ಒದಗಿಸುವ ಇಂಗಾಲದ ವಿಸರ್ಜನೆಗಳನ್ನು ಕಡಿಮೆಗೊಳಿಸುವಿಕೆಯ ಹೆಚ್ಚಿನ ವೆಚ್ಚಗಳನ್ನು ಸಮತೋಲನೆ ಮಾಡುವ, ಇಂಗಾಲದ ವಿಸರ್ಜನೆಗಳ ಮೇಲಿನ ಮಾರುಕಟ್ಟೆ ಬೆಲೆ ಆಗಿರುತ್ತದೆ. ಒಂದು ದೇಶ ಒಂದು ಟನ್ ಇಂಗಾಲಕ್ಕೆ $30ನಷ್ಟು ಇಂಗಾಲದ ತೆರಿಗೆಯನ್ನು ವಿಧಿಸಬೇಕಾದರೆ ಪೆಟ್ರೋಲಿಗೆ ಪ್ರತಿ ಗ್ಯಾಲನ್ನಿಗೆ ಸುಮಾರು 9 ಸೆಂಟಿನಷ್ಟು ತೆರಿಗೆಯನ್ನು ವಿಧಿಸಬೇಕಾಗುವುದು. ಅದೇ ರೀತಿ ಕಲ್ಲಿದ್ದಲಿನಿಂದ ಉತ್ಪತ್ತಿಯಾಗುವ ವಿದ್ಯುಚ್ಛಕ್ತಿಯ ಮೇಲಿನ ತೆರಿಗೆ ಪ್ರತಿ ಗೆ 1 ಸೆಂಟ್, ಅಥವಾ ಪ್ರಸ್ತುತ ಚಿಲ್ಲರೆ ಬೆಲೆಯ ಶೇಕಡಾ 10ರಷ್ಟಾಗುವುದು. ಅಮೆರಿಕದಲ್ಲಿ ಈಗಿರುವ ಇಂಗಾಲದ ವಿಸರ್ಜನೆಗಳ ಮಟ್ಟದಲ್ಲಿ ಇಂಗಾಲದ ಒಂದು ಟನ್ನಿಗೆ $30 ತೆರಿಗೆ, ವರ್ಷಕ್ಕೆ $50 ಬಿಲಿಯ ಆದಾಯವನ್ನು ಹುಟ್ಟಿಸುವುದು. ವಿಲಿಯಂ ನಾರ್ಡ್ ಹೌಸ್, 2008. ಎ ಕ್ವೆಶ್ಚನ್ ಆಫ್ ಬ್ಯಾಲೆನ್ಸ್ -ವೈಯಿಂಗ್ ದಿ ಆಪ್ಷನ್ಸ್ ಆನ್ ಗ್ಲೋಬಲ್ ವಾರ್ಮಿಂಗ್ ಪಾಲಿಸೀಸ್, ಯಾಲೆ ಯೂನಿವರ್ಸಿಟಿ ಪ್ರೆಸ್.
ಅವಕಾಶಗಳ ತಕ್ಷಣದ ಮಾರುಕಟ್ಟೆಗಾಗಿ ಹವಾಮಾನ ವಿನಿಮಯಗಳನ್ನು ಮತ್ತು ಮಾರುಕಟ್ಟೆ ಬೆಲೆಯನ್ನು ಪತ್ತೆಹಚ್ಚಲು ಮತ್ತು ಗತಿಶೀಲತೆಯನ್ನು ಉಳಿಸಿಕೊಳ್ಳಲು ಸಹಾಯವಾಗಲು ಫ್ಯೂಚರ್ಸ್ ಹಾಗೂ ಆಯ್ಕೆಗಳ ಮಾರುಕಟ್ಟೆಯನ್ನು ಸ್ಥಾಪಿಸಲಾಗಿದೆ. ಇಂಗಾಲದ ಬೆಲೆಗಳನ್ನು ಸಾಮಾನ್ಯವಾಗಿ ಇಂಗಾಲದ ಡೈ ಆಕ್ಸೈಡಿನ ಒಂದು ಟನ್ನಿಗೆ ಇಷ್ಟು ಯೂರೋಗಳೆಂದು ಅಥವಾ ಅದರ ಸಮಾನವಾಗಿ ಕೂಗಲಾಗುತ್ತದೆ. ಇತರ ಹಸಿರುಮನೆ ಅನಿಲಗಳನ್ನೂ ವ್ಯಾಪಾರ ಮಾಡಬಹುದು, ಆದರೆ ಅವುಗಳನ್ನು ಅವುಗಳ ಜಾಗತಿಕ ಉಷ್ಣೀಕರಣದ ಸಾಧ್ಯತೆಯನ್ನು ಆಧರಿಸಿ ಇಂಗಾಲದ ಡೈಆಕ್ಸೈಡಿನ ಅಪವರ್ತ್ಯಗಳಾಗಿ ಪರಿಗಣಿಸಲಾಗುತ್ತದೆ. ಈ ಲಕ್ಷಣಗಳು ವ್ಯಾಪಾರಗಳ ಮೇಲೆ ಕೋಟಾಗಳ ಆರ್ಥಿಕ ಪ್ರಭಾವವನ್ನು ಕಡಿಮೆಗೊಳಿಸುವುದಲ್ಲದೆ ರಾಷ್ಟ್ರೀಯ ಹಾಗೂ ಅಂತರ್ರಾಷ್ಟ್ರೀಯ ಮಟ್ಟದಲ್ಲಿ ಕೋಟಾಗಳ ಅನುಸರಣೆಯನ್ನು ಖಚಿತಪಡಿಸುತ್ತವೆ.
ಸಾಲವು ಮಿತವ್ಯಾಪಾರದ ರಾಷ್ಟ್ರೀಯ ಆಡಳಿತಗಾರರಿಂದ ಹಂಚಲಾದ ಅಥವಾ ಹರಾಜು ಮಾಡಲಾದ ವಿಸರ್ಜನೆಗಳ ಅವಕಾಶವಾಗಿರಬಹುದು ಅಥವಾ ವಿಸರ್ಜನೆಗಳ ಆಫ್ಸೆಟ್ ಆಗಿರಬಹುದು. ಅಂತಹ ಆಫ್ಸೆಟ್ ಮಾಡುವ ಅಥವಾ ಕಡಿಮೆಗೊಳಿಸುವ ಚಟುವಟಿಕೆಗಳು ಕ್ಯೋಟೊ ಪ್ರೋಟೊಕಾಲನ್ನು ಅಂಗೀಕರಿಸಿರುವ ಮತ್ತು ತನ್ನ ಇಂಗಾಲ ಯೋಜನೆಯನ್ನು ಯುಎನ್ನೆಫ್ಸಿಸಿಸಿಯ ಅನುಮೋದಿತ ವ್ಯವಸ್ಥೆಗಳಿಂದ ಮೌಲ್ಯಾಂಕನ ಗೊಳಿಸಲು ರಾಷ್ಟ್ರೀಯ ಒಪ್ಪಂದವನ್ನು ವಿಧಿಸಿರುವ ಯಾವುದೇ ಅಭಿವೃದ್ಧಿಹೊಂದುತ್ತಿರುವ ದೇಶದಲ್ಲಿ ನಡೆಯಬಹುದು. ಅನುಮೋದನೆಯಾದ ಬಳಿಕ ಈ ಘಟಕಗಳಿಗೆ ಪ್ರಮಾಣಿಸಿದ ವಿಸರ್ಜನೆ ಕಡಿಮೆಗೊಳಿಸುವಿಕೆ ಅಥವಾ ಸಿಇಆರ್ಗಳೆಂದು ಹೆಸರು. ಕ್ಯೋಟೊ ವ್ಯಾಪಾರದ ಅವಧಿಗೆ ಮುಂಚೆ ಈ ಯೋಜನೆಗಳನ್ನು ನಿರ್ಮಿಸಲು ಮತ್ತು ಸಾಲ ನೀಡಲು ಪ್ರೊಟೊಕಾಲ್ ಅವಕಾಶ ಕೊಡುತ್ತದೆ.
ಸದ್ಯಕ್ಕೆ ಇಂಗಾಲದ ಅವಕಾಶಗಳ ವ್ಯಾಪಾರ ನಡೆಯುತ್ತಿರುವ ಐದು ವಿನಿಮಯಗಳಿವೆ: ಚಿಕಾಗೊ ಹವಾಮಾನ ವಿನಿಮಯ, ಐರೋಪ್ಯ ಹವಾಮಾನ ವಿನಿಮಯ, ನಾರ್ಡ್ ಪೂಲ್, ಪವರ್ ನೆಕ್ಸ್ಟ್ ಮತ್ತು ಐರೋಪ್ಯ ಶಕ್ತಿ ವಿನಿಮಯ. ಇತ್ತೀಚೆಗೆ ನಾರ್ಡ್ ಪೂಲ್ ಪ್ರಮಾಣಿತ ವಿಸರ್ಜನೆ ಕಡಿಮೆಗೊಳಿಸುವಿಕೆಗಳು ಎಂದು ಕರೆಯಲ್ಪಡುವ ಸಿಡಿಎಂ ಇಂಗಾಲ ಯೋಜನೆಯಿಂದ ಉತ್ಪತ್ತಿಯಾದ ಆಫ್ಸೆಟ್ ಗಳನ್ನು ವ್ಯಾಪಾರ ಮಾಡಲು ಒಂದು ಕರಾರನ್ನು ಪಟ್ಟಿಮಾಡಿತು. ಅನೇಕ ಕಂಪೆನಿಗಳು ಈ ವಿನಿಮಯಗಳಲ್ಲಿ ಒಂದರಲ್ಲಿ ವ್ಯಾಪಾರ ಮಾಡಬಹುದಾದ ಸಾಲಗಳನ್ನು ಉತ್ಪತ್ತಿಮಾಡಲು ವಿಸರ್ಜನೆಗಳ ಕಡಿಮೆಗೊಳಿಸುವಿಕೆ, ಆಫ್ಸೆಟ್ ಮತ್ತು ಬೇರ್ಪಡಿಸುವಿಕೆಯ ಕಾರ್ಯಕ್ರಮಗಳನ್ನು ನಡೆಸುತ್ತವೆ. ಕನಿಷ್ಠ ಒಂದು ಖಾಸಗಿ ಎಲೆಕ್ಟ್ರಾನಿಕ್ ಮಾರುಕಟ್ಟೆಯನ್ನು 2008 ರಲ್ಲಿ ಸ್ಥಾಪಿಸಲಾಯಿತು: ಕ್ಯಾಂಟರ್ಸಿಒಟುಇ.
ವ್ಯಾಪಾರಕ್ಕಾಗಿ, ಒಂದು ಅವಕಾಶ ಅಥವಾ ಸಿಇಆರನ್ನು ಒಂದು ಮೆಟ್ರಿಕ್ ಟನ್ 2 ವಿಸರ್ಜನೆಗೆ ಸಮಾನವೆಂದು ಪರಿಗಣಿಸಲಾಗುತ್ತದೆ. ಈ ಅವಕಾಶಗಳನ್ನು ಖಾಸಗಿಯಾಗಿ ಮಾರಬಹುದು ಅಥವಾ ಅಂತರ್ರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಚಾಲ್ತಿಯಲ್ಲಿರುವ ಮಾರುಕಟ್ಟೆ ಬೆಲೆಗೆ ಮಾರಬಹುದು. ಇವು ಅಂತರ್ರಾಷ್ಟ್ರೀಯವಾಗಿ ಮಾರಾಟವಾಗುತ್ತವೆ ಮತ್ತು ಇತ್ಯರ್ಥವಾಗುತ್ತವೆ ಮತ್ತು ಅದರಿಂದ ದೇಶಗಳ ನಡುವೆ ಅವಕಾಶಗಳನ್ನು ವರ್ಗಾಯಿಸಬಹುದು. ಪ್ರತಿ ಅಂತರ್ರಾಷ್ಟ್ರೀಯ ವರ್ಗಾವಣೆಯನ್ನು ಯುಎನ್ನೆಫ್ಸಿಸಿಸಿ ಮೌಲ್ಯಾಂಕನ ಗೊಳಿಸುತ್ತದೆ. ಐರೋಪ್ಯ ಒಕ್ಕೂಟದ ಪ್ರತಿ ಮಾಲೀಕತ್ವದ ವರ್ಗಾವಣೆಯನ್ನು ಯೂರೋಪಿಯನ್ ಕಮಿಷನ್ ಹೆಚ್ಚುವರಿಯಾಗಿ ಮೌಲ್ಯಾಂಕನ ಗೊಳಿಸುತ್ತದೆ.
2005ರಿಂದ ಕ್ಯೋಟೋ ವ್ಯವಸ್ಥೆಯನ್ನು ಐರೋಪ್ಯ ಒಕ್ಕೂಟದಲ್ಲಿರುವ ಎಲ್ಲ ದೇಶಗಳು 2 ವ್ಯಾಪಾರಕ್ಕಾಗಿ ಯೂರೋಪಿಯನ್ ಟ್ರೇಡಿಂಗ್ ಸ್ಕೀಂ ಅಡಿಯಲ್ಲಿ ಅಂಗೀಕರಿಸಿವೆ ಮತ್ತು ಯೂರೋಪಿಯನ್ ಕಮಿಷನ್ ಅದರ ಮೌಲ್ಯಾಂಕನದ ಪ್ರಾಧಿಕಾರವಾಗಿದೆ. 2008 ರಿಂದ ಇಯು ಭಾಗಿದಾರರು ಪೋಟೋಕಾಲ್ ನ ಅನುಬಂಧ ಒಂದನ್ನು ಅಂಗೀಕರಿಸಿದ ಇತರ ಅಭಿವೃದ್ಧಿ ಹೊಂದಿದ ದೇಶಗಳೊಂದಿಗೆ ಜತೆಗೂಡಬೇಕು ಮತ್ತು ಮಾನವರಿಂದ ಉಂಟಾಗುವ ಅತ್ಯಂತ ಮುಖ್ಯವಾದ ಆರು ಹಸಿರುಮನೆ ಅನಿಲಗಳ ಮಾರಾಟ ಮಾಡಬೇಕು. ಕ್ಯೋಟೊ ಅಂಗೀಕರಿಸದ ಅಮೆರಿಕದಲ್ಲಿ ಮತ್ತು 2008 ರ ಮಾರ್ಚಿನಲ್ಲಿ ಅಂಗೀಕಾರ ಜಾರಿಗೊಳಿಸಿದ ಆಸ್ಟ್ರೇಲಿಯಾದಲ್ಲಿ ಅಂತಹುದೇ ವಿಧಾನಗಳನ್ನು ಪರಿಗಣಿಸಲಾಗುತ್ತಿದೆ.
ಕಾಲಕ್ರಮೇಣ ಶಕ್ತಿಯ ಬೇಡಿಕೆ ಹೆಚ್ಚಿದಂತೆ, ಒಟ್ಟಾರೆ ವಿಸರ್ಜನೆಗಳು ಮಿತಿಯಲ್ಲೇ ಇರಬೇಕಾಗುತ್ತದೆ, ಆದರೆ ಇದಕ್ಕೆ ಅವಕಾಶ ಕೊಡಲು ಉದ್ಯೋಗಗಳಿಗೆ ಯೋಜನೆ ಮಾಡುವುದರಲ್ಲಿ ಸ್ವಲ್ಪ ಮಟ್ಟಿಗೆ ಸಡಿಲತನ ಮತ್ತು ಮುನ್ನೋಟದ ಅವಕಾಶ ಸಿಗುತ್ತದೆ.
ಅವಕಾಶಗಳ ಮಾರಾಟಕ್ಕೆ ಅನುಮತಿ ಇರುವುದರಿಂದ ಒಬ್ಬ ಕಾರ್ಯನಿರತರು ತನ್ನ ವಿಸರ್ಜನೆಗಳನ್ನು ಕಡಿಮೆಮಾದಲು ಅತ್ಯಂತ ಲಾಭಪ್ರದ ವಿಧಾನವನ್ನು ಕಂಡುಕೊಳ್ಳಬಹುದು, ಅಂದರೆ ಹೆಚ್ಚು 'ಸ್ವಚ್ಛವಾದ' ಯಂತ್ರಗಳು ಮತ್ತು ಪದ್ಧತಿಗಳಲ್ಲಿ ಹಣ ಹೂಡಬಹುದು ಇಲ್ಲವೆ ವಿಸರ್ಜನೆಗಳನ್ನು ಹೆಚ್ಚುವರಿ 'ಕೋಟಾ' ಇರುವ ಇತರ ಕಾರ್ಯನಿರತರಿಂದ ಖರೀದಿಸಬಹುದು.
ಲಂಡನ್ ನಗರದಲ್ಲಿ ಆರ್ಥಿಕ ಸೇವೆಗಳಲ್ಲಿ ಬಹಳ ಬೇಗ ಬೆಳೆಯುತ್ತಿರುವ ವಲಯಗಳಲ್ಲಿ ವಿಸರ್ಜನೆಯ ನಿರ್ವಹಣೆಯೂ ಒಂದು. 30 ಬಿಲಿಯ ಯೂರೋ ಬೆಲೆಯ ಈ ಮಾರುಕಟ್ಟೆ ಒಂದು ದಶಕದೊಳಗಾಗಿ 1 ಟ್ರಿಲಿಯ ಯೂರೋಗಳಿಗೆ ಬೆಳೆಯಲಿದೆ. ಬಾರ್ಕ್ಲೇಸ್ ಕ್ಯಾಪಿಟಲ್ ನ ಪರಿಸರ ಮಾರುಕಟ್ಟೆಗಳ ಮುಖ್ಯಸ್ಥರಾದ ಲೂಯಿ ರೆಡ್ಶಾ "ಇಂಗಾಲ ಪ್ರಪಂಚದ ಅತಿದೊಡ್ಡ ದಿನಸಿ ಮಾರುಕಟ್ಟೆಯಾಗಲಿದೆ ಮತ್ತು ಅದು ಪ್ರಪಂಚದಲ್ಲೇ ಅತಿದೊಡ್ಡ ಮಾರುಕಟ್ಟೆಯೂ ಆಗಬಹುದು" ಎಂದು ಮುಂಗಾಣುತ್ತಾರೆ.
ಈ ಇಂಗಾಲದ ಯೋಜನೆಗಳನ್ನು ಒಂದು ದೇಶದ ಸರ್ಕಾರ ಅಥವಾ ದೇಶದಲ್ಲಿನ ಕಾರ್ಯನಿರತರು ಸೃಷ್ಟಿಸಬಹುದು.
ವಾಸ್ತವವಾಗಿ, ಬಹಳಷ್ಟು ವ್ಯವಹಾರಗಳನ್ನು ದೇಶಗಳ ಸರ್ಕಾರಗಳು ನಡೆಸುವುದಿಲ್ಲ ಆದರೆ ತಮ್ಮ ದೇಶದಿಂದ ಕೋಟಾಗಳು ವಿಧಿಸಲ್ಪಟ್ಟಿರುವ ಕಾರ್ಯನಿರತರು ನಡೆಸುತ್ತಾರೆ.
ಈ ಲೇಖನ ಅಂತರ್ರಾಷ್ಟ್ರೀಯ ವ್ಯಾಪಾರದಲ್ಲಿ ಇಂಗಾಲದ ಸಾಲದ ಬಗೆಗಿದೆ. ವ್ಯಕ್ತಿಗಳಿಗೆ ಇಂಗಾಲದ ಸಾಲದ ಬಗೆಗೆ, ವೈಯಕ್ತಿಕ ಇಂಗಾಲದ ವ್ಯಾಪಾರ ನೋಡಿ. ಸ್ವಯಂಸೇವಾ ಯೋಜನೆಗಳಿಗೆ ಇಂಗಾಲದ ಆಫ್ಸೆಟ್ ಸಹ ನೋಡಿ."
ಇಂಗಾಲದ ಸಾಲಗಳನ್ನು ಕೊಳ್ಳುವುದು ವಿಸರ್ಜನೆಗಳನ್ನು ಹೇಗೆ ಕಡಿಮೆಗೊಳಿಸಬಲ್ಲುದು
ಸಾಧನೆ ಪ್ರಜಾಸತ್ತೀಯವಾಗಿ ಆರಿಸಲ್ಪಟ್ಟ ಸರ್ಕಾರವು ಕಾಂಗ್ರೆಸ್ ಅಥವಾ ಸಂಸತ್ತಿನ ಶಾಸಕಾಂಗದ ಮೂಲಕ ರಾಷ್ಟ್ರದ ಸ್ವತ್ತಿನ ರಕ್ಷಣೆ ಮಾಡುವ ಜವಾಬ್ದಾರಿ ಹೊಂದಿರುತ್ತದೆ. ಲಾಭವು ಸಾಮಾಜಿಕ ಉದ್ದೇಶಕ್ಕೆ ಪ್ರಚೋದನೆ ನೀಡಬಹುದು.
ಸುಧಾರಣೆಗಳು.ಸರ್ಕಾರವು ರಾಜ್ಯದ ಆದಾಯಕ್ಕೆ ಕೊಡುಗೆ ನೀಡಲು ಉದ್ಯಮವನ್ನು ಅಭಿವೃದ್ಧಿ ಪಡಿಸಲು ಪ್ರಚೋದನೆ ನೀಡುತ್ತದೆ.
ಭ್ರಷ್ಟಾಚಾರ. ಸರ್ಕಾರ ಮತ್ತು ಸಾರ್ವಜನಿಕ ನೌಕರರು, ಉನ್ನತವಾದ ನೈತಿಕ ಮೌಲ್ಯಗಳನ್ನು ಎತ್ತಿ ಹಿಡಿಯುವ ಕೆಲಸ ಮಾಡುತ್ತಾರೆ. ಅಲ್ಲದೆ ಕೆಲವು ನಡಾವಳಿ ನಿಯಮಗಳ ಪ್ರಕಾರ ಪ್ರಾಮಾಣಿಕವಾದ ಸೇವೆಯನ್ನು ಕೊಡಬೇಕಾಗುತ್ತದೆ. ಅದೇನೆ ಇದ್ದರೂ ಮಾರಾಟದ ಪ್ರಕ್ರಿಯೆಯು ಕಡಿಮೆ ಪಾರದರ್ಶಕತೆಯನ್ನು ಹೊಂದಿರುತ್ತದೆ. ಇದರಲ್ಲಿ ಸರ್ಕಾರಿ ನೌಕರರು ಹೆಚ್ಚಾಗಿ ಮಾರಾಟದ ಪ್ರಕ್ರಿಯೆಯನ್ನು ತಮ್ಮ ಸ್ವಹಿತಾಸಕ್ತಿಗಾಗಿ ಬಳಸಿಕೊಳ್ಳುವ ಅವಕಾಶ ಹೆಚ್ಚು.
ಹೊಣೆಗಾರಿಕೆ. ಸಾರ್ವಜನಿಕರು ಖಾಸಗಿ ಕಂಪನಿಗಳ ಮೇಲೆ ಯಾವುದೇ ನಿಯಂತ್ರಣ ಅಥವಾ ಮೇಲ್ವಿಚಾರಣೆ ಹೊಂದಿರುವುದಿಲ್ಲ.
ಸಾರ್ವಜನಿಕ ಸ್ವಾತಂತ್ರ ಆಸಕ್ತಿ. ಪ್ರಜಾಸತ್ತೀಯವಾಗಿ ಆರಿಸಲ್ಪಟ್ಟ ಸರ್ಕಾರವು ಸಂಸತ್ತಿನ ಮೂಲಕ ಸಾರ್ವಜನಿಕ ಸ್ವಾತಂತ್ರ್ಯಕ್ಕೆ ಧಕ್ಕೆ ಉಂಟಾದಾಗ ಮಧ್ಯ ಪ್ರವೇಶಿಸಬೇಕಾಗುತ್ತದೆ.
ಗುರಿಗಳು. ದೇಶದ ಮುಂದುವರಿಕೆಗಾಗಿ ಸರ್ಕಾರವು ಕಂಪನಿಗಳನ್ನು ಸಾಧನವಾಗಿ ಬಳಸಿಕೊಂಡು ಹೆಚ್ಚಿನ ಸಾಮಾಜಿಕ ಗುರಿಗಳನ್ನು ಸಾಧಿಸಲು ಬಳಸಿಕೊಳ್ಳಬೇಕು.
ಬಂಡವಾಳ. ರಾಜ್ಯ ಒಡೆತನದ ಉದ್ದಿಮೆಗೆ ಸರ್ಕಾರವು ಹಣಕಾಸು ಮಾರುಕಟ್ಟೆಯಲ್ಲಿ ಹಣದ ಹರಿವನ್ನು ಹೆಚ್ಚು ಮಾಡಿ ಕಡಿಮೆ ಬಡ್ಡಿದರದಲ್ಲಿ ಪುನಃ ಸಾಲವನ್ನು ನೀಡಬೇಕು.
ತಂತ್ರಗಳು ಮತ್ತು ಸೂಕ್ಷ್ಮ ಪ್ರದೇಶಗಳು. ತಾಂತ್ರಿಕ ಮಹತ್ವವುಳ್ಳ ಮತ್ತು ಸೂಕ್ಷ್ಮ ಸ್ವರೂಪದ ಆಯ್ದ ಕೆಲವು ಕಂಪನಿಗಳನ್ನು ಅಥವಾ ಉದ್ದಿಮೆಗಳನ್ನು ಸರ್ಕಾರಗಳು ಹಿಡಿತದಲ್ಲಿಟ್ಟುಕೊಳ್ಳಬೇಕು.
ಆವಶ್ಯಕವಾದ ಸೇವೆಗಳಲ್ಲಿ ಕಡಿತ. ಅವಶ್ಯಕವಾದ ಸೇವೆಗಳನ್ನು ಪೂರೈಸುತ್ತಿರುವ ಸರ್ಕಾರಿ ಸ್ವಾಮ್ಯದ ಕಂಪನಿಯನ್ನು ಖಾಸಗೀಕರಣ ಗೊಳಿಸಿದರೆ ಆದರ ಮಾಲೀಕ ನು ಹಣವನ್ನು ನೀಡಲು ಸಾಧ್ಯವಲ್ಲದವರಿಗೆ ಮತ್ತು ಸೇವೆಯನ್ನು ನೀಡುತ್ತಿರುವ ಪ್ರದೇಶದಿಂದ ಲಾಭವಾಗದಿದ್ದಲ್ಲಿ ಸಾಮಾಜಿಕ ಜವಾಬ್ದಾರಿಯಿಂದ ತಪ್ಪಿಸಿಕೊಳ್ಳುತ್ತಾನೆ.
ಸ್ವಾಭಾವಿಕವಾದ ಏಕಸ್ವಾಮ್ಯಗಳು. ಸ್ವಾಭಾವಿಕವಾದ ಏಕಸ್ವಾಮ್ಯವು ಕೊನೆಗೊಂಡರೆ ಖಾಸಗೀಕರಣವು ನಿಜವಾಗಿಯೂ ಸ್ಪರ್ಧೆಯಾಗಿರುವುದಿಲ್ಲ.
ಸಂಪತ್ತಿನ ಮೇಲೆ ಕೇಂದ್ರಿಕರಣ. ಒಂದು ಯಶಸ್ವಿ ಉದ್ದಿಮೆಯಿಂದ ಲಾಭ ಬಂದರೆ ಅದು ಸಮಾಜದ ಒಳಿತಿಗಾಗಿ ಬಳಕೆಯಾಗದೆ ಒಬ್ಬ ವ್ಯಕ್ತಿಗೆ ಅಥವಾ ವಿದೇಶಗಳಿಗೆ ಹೋಗುತ್ತದೆ.
ರಾಜಕೀಯ ಪ್ರಭಾವ. ಸರ್ಕಾರಗಳು ಸರ್ಕಾರೀ ಸ್ವಾಮ್ಯದ ಸಂಸ್ಥೆಗಳಲ್ಲಿ ಸರ್ಕಾರೀ ನಿಯಮಗಳನ್ನು ಅಳವಡಿಸುವಾಗ ಅತ್ಯಂತ ಸುಲಭವಾಗಿ ಒತ್ತಡವನ್ನುಂಟುಮಾಡಬಹುದು.
ಕಡಿತಗೊಳಿಸುವಿಕೆ. ಖಾಸಗೀ ಕಂಪನಿಗಳು ಹಲವಾರು ಬಾರಿ ಲಾಭ ಮತ್ತು ಸೇವಾ ಹಂತಗಳ ನಡುವೆ ಘರ್ಷಣೆಯನ್ನೆದರಿಸುತ್ತದೆ, ಮತ್ತು ಅಲ್ಪಾವಧಿಯ ಘಟನೆಗಳಲ್ಲಿ ತೀವ್ರವಾಗಿ ಪ್ರತಿಕ್ರಿಯಿಸುತ್ತದೆ. ರಾಜ್ಯಸ್ವಾಮ್ಯದ ಕಂಪನಿಗಳು ದೂರದೃಷ್ಟಿಯನ್ನು ಹೊಂದಿರಬಹುದು,ಮತ್ತು ನಷ್ಟದಲ್ಲಿರುವ ಕೆಲವು ಸಂದರ್ಭಗಳಲ್ಲಿ ಸಂರಕ್ಷಣೆ, ಸುಬ್ಬಂದಿ ವೆಚ್ಚ ಮತ್ತು ತರಬೇತಿಗಳಂತಹುದನ್ನು ಕಡಿತಗೊಳಿಸಬಹುದು. ಅನೇಕ ಕಂಪನಿಗಳು ಲಾಭಗಳಿಸುತ್ತಿರುವಾಗ ಹೆಚ್ಚಿನದನ್ನು ಕಡಿತಗೊಳಿಸುತ್ತಾರೆ.
ಲಾಭ ಖಾಸಗಿ ಸಂಸ್ಥೆಗಳು ಲಾಭವನ್ನು ಗರಿಷ್ಠಗೊಳಿಸುವುದನ್ನು ಬಿಟ್ಟು ಬೆರೆ ಯಾವುದೇ ಗುರಿಯನ್ನು ಹೊಂದಿರುವುದಿಲ್ಲ. ಖಾಸಗೀ ಕಂಪನಿಯು ಹಣ ಪಾವತಿಸಲು ಸಮರ್ಥವಾದವರಿಗೆ ಮಾತ್ರ ಸೇವೆಯನ್ನೊದಗಿಸುತ್ತದೆ, ಹೀಗಾಗಿ ಇದು ಪ್ರಜಾಪ್ರಭುತ್ವದ ವಿರೋಧಿಯಾಗಿರುತ್ತದೆ. ಹೆಚ್ಚು ಅಗತ್ಯವಾದ ಸರಕುಗಳಿಗೆ ಬೇಡಿಕೆಗೆ ತಕ್ಕಂತೆ ಬೆಲೆಯನ್ನು ನಿಗದಿಪಡಿಸುತ್ತಾರೆ, ಜನರು ಹಣವನ್ನು ಗಮನದಲ್ಲಿರಿಸಿಕೊಳ್ಳದೆ ಖರೀದಿಸಬೇಕಾಗುತ್ತದೆ. ಬೇಡಿಕೆಗೆ ತಕ್ಕಂತೆ ಹಣವನ್ನು ನಿಗದಿ ಪಡಿಸುವ ಸಂದರ್ಭದಲ್ಲಿ ಬೇಡಿಕೆಯಿಲ್ಲವಾದರೆ ಬೇಡಿಕೆಯ ಸಿದ್ದಾಂತಗಳು ಕೆಲಸಕ್ಕೆ ಬರುವುದಿಲ್ಲ.
ಖಾಸಗೀಕರಣ ಮತ್ತು ಬಡತನ. ಖಾಸಗೀಕರಣದ ಬಳಕೆದಾರರು ಮತ್ತು ಅಪಾಯಕ್ಕೊಳಗಾಗುವವರ ಬಗೆಗೆ ಅನೇಕ ಅಧ್ಯಯನಗಳು ನಡೆದಿವೆ. ನಷ್ಟಕ್ಕೊಳಗಾಗಿರುವವರ ಸಂಖ್ಯೆಯು —ಬಡತನದ ಗಾತ್ರ ಮತ್ತು ಉಗ್ರತೆಯನ್ನು ಹೆಚ್ಚಿಸುತ್ತದೆ—ಖಾಸಗೀಕರಣದ ವಿಧಾನಗಳು ನಿರೀಕ್ಷಿಸುವುದಕ್ಕಿಂತ ಹೆಚ್ಚಾಗಿರಬಹುದು ಮತ್ತು ಇದನ್ನು ಅಳವಡಿಸುವುದರಿಂದ ಕಂದಕವನ್ನು ಇನ್ನೂ ಹೆಚ್ಚಾಗಿಸುತ್ತದೆ (ಉದಾ: ರಾಜ್ಯ ಸ್ವಾಮ್ಯದ ಆಸ್ತಿಗಳಲ್ಲಿ ಪಾರದರ್ಶಕತೆಯ ಕೊರತೆಯು ರಾಜಕೀಯದವರಿಂದ ಅತ್ಯಂತ ಕಡಿಮೆ ಶ್ಲಾಘನೆಗೊಳಗಾಗುತ್ತದೆ, ನಿಯಂತ್ರಣದ ಕೊರತೆಯು ಸರ್ಕಾರೀ ಸ್ವಾಮ್ಯದಿಂದ ಖಾಸಗೀ ವಲಯಕ್ಕೆ ಪರಿವರ್ತಿಸಲು ದಾರಿಮಾಡಿಕೊಡುತ್ತದೆ, ಸರಿಯಲ್ಲದ ವಿನ್ಯಾಸ ಮತ್ತು ನಿಯಂತ್ರಣದ ಕೊರತೆಯು ಖಾಸಗೀಕರಣದ ಆಸ್ತಿಯನ್ನು ಕಡಿಮೆಯಾಗುವಂತೆ ಮಾಡುತ್ತದೆ.
ಕೆಲಸ ಕಳೆದುಕೊಳ್ಳುವಿಕೆ. ಹೆಚ್ಚಿದ ಹಣಕಾಸಿನ ಒತ್ತಡದಿಂದಾಗಿ ಅನೇಕ ಖಾಸಗೀ ಕಂಪನಿಗಳು ಹಣವನ್ನು ಕಂಪನಿಯಲ್ಲುಳಿಸಿಕೊಳ್ಳಲು ಅನೇಕ ಕಾರ್ಮಿಕರನ್ನು ತೆಗೆದುಹಾಕುತ್ತಾರೆ ಆದರೆ ಸರ್ಕಾರೀ ಕಂಪನಿಗಳಲ್ಲಿ ಇದು ಆಗುವುದಿಲ್ಲ.
ಲೆಕ್ಕಾಚಾರಸಾಮರ್ಥ್ಯ. ಖಾಸಗಿ ಸ್ವಾಮ್ಯದ ಕಂಪನಿಗಳಲ್ಲಿನ ನಿರ್ವಾಹಕರು ತಮ್ಮ ಯಜಮಾನರಿಗೆ/ಪಾಲುದಾರರಿಗೆ ಮತ್ತು ಗ್ರಾಹಕರಿಗೆ ಲೆಕ್ಕಾಚಾರವನ್ನೊದಗಿಸುತ್ತಾರೆ, ಅಗತ್ಯಗಳು ಪೂರೈಸಿದಾಗ ಮಾತ್ರ ಉಳಿಯಲು ಮತ್ತು ಬೆಳೆಯಲು ಸಾಧ್ಯವಾಗುತ್ತದೆ. ಸಾರ್ವಜನಿಕ ಕಂಪನಿಯ ನಿರ್ವಾಹಕರು ದೊಡ್ಡ ಸಮುದಾಯಕ್ಕೆ ಮತ್ತು ರಾಜಕೀಯ "ಪಾಲುದಾರರಿಗೆ" ಲೆಕ್ಕಾಚಾರವನ್ನೊದಗಿಸಬೇಕಾಗುತ್ತದೆ. ಇದು ಅವರ ಸಾಮರ್ಥ್ಯವನ್ನು ಕುಗ್ಗಿಸುತ್ತದೆ ಮತ್ತು ಗ್ರಾಹಕರ ಅಗತ್ಯವನ್ನು ಪೂರೈಸುವಲ್ಲಿ ಮತ್ತು ಬಂಡವಾಳ ಹೂಡಿಕೆ ಮತ್ತು ಲಾಭದ ಮೇಲೂ ಪರಿಣಾಮ ಬೀರುತ್ತದೆ.
ನಾಗರೀಕ ಸ್ವಾತಂತ್ರದ ಆಸ್ಥೆ. ರಾಜ್ಯಸ್ವಾಮ್ಯದ ಕಂಪನಿಯು ಅದರ ಆಸ್ತಿ ಮತ್ತಿತರ ಮಾಹಿತಿಗಳನ್ನು ಭಿನ್ನಮತೀಯರು ಅದರ ವಿರುದ್ಧವಾಗಿ ಬಳಸುವ ಸಾಧ್ಯತೆಗಳಿರುತ್ತದೆ.
ಗುರಿಗಳು. ರಾಜಕೀಯ ಪೂರಿತವಾದ ಸರ್ಕಾರ ಕಂಪನಿಯನ್ನು ಅಥವಾ ಕೈಗಾರಿಕೆಯನ್ನು ಆರ್ಥಿಕವಾಗಲ್ಲದೆ ತನ್ನ ರಾಜಕೀಯ ಉದ್ದೇಶಗಳಿಗಾಗಿ ನಡೆಸುತ್ತದೆ.
ಬಂಡವಾಳ. ಶ್ಥಳೀಯ ಮಾರುಕಟ್ಟೆಯಲ್ಲಿ ವಸ್ತುವು ಮಾರಾಟವಾಗುತ್ತಿರುವಾಗ ಮತ್ತು ಹಣದ ಹರಿವಿರುವಾಗ, ಖಾಸಗಿ ಕಂಪನಿಗಳು ಸುಲಭವಾಗಿ ಆರ್ಥಿಕ ಮಾರುಕಟ್ಟೆಯಲ್ಲಿ ಸುಲಭವಾಗಿ ಹಣವನ್ನು ಸಂಗ್ರಹಿಸುತ್ತವೆ. ಕೆಲವೊಮ್ಮೆ ಸರ್ಕಾರೀ ಸ್ವಾಮ್ಯದ ಕಂಪನಿಗಿಂತ ಖಾಸಗಿ ಕಂಪನಿಯ ಸಾಲದ ಬಡ್ದಿಯು ಹೆಚ್ಚಿರುತ್ತದೆ, ಹಣವನ್ನು ಮರುಪಾವತಿಸಲು ಇದು ಸರಕುಗಳ ಬೆಲೆ ಏರಿಸುವ ಬದಲಾಗಿ ಇದು ಖಾಸಗಿ ಕಂಪನಿಗೆ ಪ್ರಚಾರಮಾಡಲು ಸಹಾಯಕವಾಗಿದೆ. ಬಂಡವಾಳದ ನಿರ್ಧಾರಗಳನ್ನು ಮಾರುಕಟ್ಟೆಯ ಬಡ್ದಿಯ ದರವನ್ನವಲಂಬಿಸಿ ನಿರ್ವಹಿಸಲಾಗುತ್ತದೆ. ರಾಜಸ್ವಾಮ್ಯದ ಕೈಗಾರಿಕೆಗಳು ಇತರ ಸರ್ಕಾರೀ ಸ್ವಾಮ್ಯದ ವಿಭಾಗಗಳ ಮತ್ತು ವಿಶೇಷ ಆಸಕ್ತಿಗಳ ಬೇಡಿಕೆಯೊಂದಿಗೆ ಸ್ಪರ್ಧಿಸಬೇಕಾಗುತ್ತದೆ. ಎರಡೂ ಸಂದರ್ಭದಲ್ಲಿ ಸಣ್ಣ ಮಾರುಕಟ್ಟೆಯಲ್ಲಿ ಬಂಡವಾಳದೊಂದಿಗೆ ರಾಜಕೀಯ ಅಪಾಯಗಳನ್ನೂ ಎದುರಿಸಬೇಕಾಗುತ್ತದೆ.